PATVIRTINTA

Aplinkos apsaugos agentūros direktoriaus

2010 m. rugsėjo 3 d. įsakymu Nr. AV- 164

(Aplinkos apsaugos agentūros direktoriaus 2015 m. gegužės 11 d. įsakymo Nr. AV-109 redakcija)

APLINKOS APSAUGOS AGENTŪROS SUPAPRASTINTŲ VIEŠŲJŲ PIRKIMŲ TAISYKLĖS

TURINYS

[I. BENDROSIOS NUOSTATOS 3](#_Toc339984120)

[II. SUPAPRASTINTŲ PIRKIMŲ PLANAVIMAS 7](#_Toc339984121)

[III. SUPAPRASTINTŲ PIRKIMŲ ATLIKIMAS. SUPAPRASTINTUS PIRKIMUS ATLIEKANTYS ASMENYS 8](#_Toc339984122)

[IV. SUPAPRASTINTŲ PIRKIMŲ PASKELBIMAS 11](#_Toc339984123)

[V. PIRKIMO DOKUMENTŲ RENGIMAS, PAAIŠKINIMAI, TEIKIMAS 12](#_Toc339984124)

[VI. REIKALAVIMAI PASIŪLYMŲ IR PARAIŠKŲ RENGIMUI 16](#_Toc339984125)

[VII. TECHNINĖ SPECIFIKACIJA 18](#_Toc339984126)

[VIII. TIEKĖJŲ KVALIFIKACIJOS PATIKRINIMAS 19](#_Toc339984127)

[IX. PASIŪLYMŲ NAGRINĖJIMAS IR VERTINIMAS 21](#_Toc339984128)

[X. PIRKIMO SUTARTIS 27](#_Toc339984129)

[XI. PRELIMINARIOJI SUTARTIS 28](#_Toc339984130)

[XII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS 30](#_Toc339984131)

[XIII. SUPAPRASTINTAS ATVIRAS KONKURSAS 34](#_Toc339984132)

[XIV. SUPAPRASTINTAS RIBOTAS KONKURSAS 34](#_Toc339984133)

[XV. SUPAPRASTINTOS SKELBIAMOS DERYBOS 35](#_Toc339984134)

[XVI. APKLAUSA 36](#_Toc339984135)

[XVII. SUPAPRASTINTAS PROJEKTO KONKURSAS 38](#_Toc339984136)

[XVIII. MAŽOS VERTĖS PIRKIMŲ YPATUMAI 40](#_Toc339984137)

[XIX. SUPAPRASTINTŲ PIRKIMŲ DOKUMENTAVIMAS. ATASKAITŲ PATEIKIMAS 42](#_Toc339984138)

[XX. INFORMACIJOS APIE SUPAPRASTINTUS PIRKIMUS TEIKIMAS 44](#_Toc339984139)

[XXI. GINČŲ NAGRINĖJIMAS 45](#_Toc339984140)

Priedai:

1 priedas. Prekių, paslaugų ir darbų užsakymo paraiškos-užduoties pavyzdys............................45

2 priedas. Tiekėjų apklausos pažymos pavyzdys..........................................................................48

3 priedas. Kvietimo pateikti prekių, paslaugų ar darbų pasiūlymą pavyzdys...............................50

Kvietimo 1 priedas. Tiekėjo pasiūlymo dėl prekių, paslaugų ar darbų pavyzdys........................................................................................................................................53

4 priedas. Aplinkos apsaugos agentūros viešųjų pirkimų plano forma.........................................55

1. BENDROSIOS NUOSTATOS

1. Aplinkos apsaugos agentūros(toliau – Agentūra) supaprastintų viešųjų pirkimų taisyklės (toliau – Taisyklės) parengtos vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), kitais viešuosius pirkimus (toliau – pirkimai) reglamentuojančiais teisės aktais.

2. Agentūra prekių, paslaugų ir darbų supaprastintus pirkimus gali vykdyti šiais atvejais:

2.1. kai jų vertė yra mažesnė už nustatytas tarptautinio pirkimo vertės ribas;

2.2. kai vykdomi Įstatymo 2 priedėlyje nurodyti B paslaugų pirkimai, neatsižvelgiant į jų vertę;

2.3. kai dėl to paties objekto atliekami darbai ar per finansinius metus arba per 12 mėnesių nuo pirkimo pradžios perkamos panašios prekės, paslaugos yra suskirstytos į atskiras dalis, kurių kiekvienai numatoma sudaryti atskirą pirkimo sutartį, pirkimo vertė yra tų dalių numatomų verčių, apskaičiuotų vadovaujantis Įstatymo 9 straipsnio nuostatomis, suma. Taip apskaičiuota pirkimo vertė galioja visoms pirkimo dalims. Neatsižvelgdama į tai, kad pirkimo vertė yra ne mažesnė negu nustatyta tarptautinio pirkimo vertės riba, Agentūra turi teisę Viešųjų pirkimų įstatymo IV skyriuje nustatyta tvarka vykdyti pirkimus toms atskiroms pirkimo dalims, kurių kiekvienos vertė be pridėtinės vertės mokesčio (toliau – PVM) yra mažesnė kaip 80 000 eurų, perkant paslaugas ar panašias prekes, 1 000 000 eurų – perkant darbus, jeigu bendra tokių pirkimo dalių vertė yra ne didesnė kaip 20 procentų bendros visų pirkimo dalių vertės.

3. Taisyklės nustato supaprastintų pirkimų organizavimo ir planavimo tvarką, supaprastintus pirkimus atliekančius asmenis, supaprastintų pirkimų būdus ir jų atlikimo, ginčų nagrinėjimo procedūras, pirkimo dokumentų rengimo ir teikimo tiekėjams reikalavimus.

4. Atlikdama supaprastintus pirkimus Agentūra vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (toliau – CK), kitais galiojančiais teisės aktais.

5. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų. priimant sprendimus dėl pirkimo dokumentų sąlygų, vadovaujamasi racionalumo principu.

6. Agentūros vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Agentūra gali reikalauti, kad, ūkio subjektų jungtinės grupės pasiūlymą (projektą) pripažinus geriausiu ir Agentūrai pasiūlius sudaryti pirkimo–pardavimo sutartį (toliau – pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.

7. Supaprastinto pirkimo pradžią ir pabaigą apibrėžia Viešųjų pirkimų įstatymas.

8. Agentūra turi registruotis Centrinėje viešųjų pirkimų informacinėje sistemoje (toliau – CVP IS).

9. Atliekant supaprastintus pirkimus Agentūra atsižvelgia į visuomenės poreikius socialinėje srityje, aplinkos apsaugos reikalavimus. Supaprastinti pirkimai Agentūroje atliekami vadovaujantis Viešųjų pirkimų įstatymo 13 ir 91 straipsnio ir Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ nuostatomis. Pirkimai gali būti rezervuoti tam tikroms asmenų grupėms. Agentūra bet kuriuose pirkimo dokumentuose gali nustatyti:

9.1. sąlygas, sudarančias galimybę pirkime dalyvauti tik neįgaliųjų socialinėms įmonėms bei įmonėms ir organizacijoms, kuriose ne mažiau kaip pusę visų darbuotojų sudaro neįgalieji;

9.2. kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas;

9.3. sąlygas pirkime dalyvauti socialinėms įmonėms, įmonėms, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, įmonėms, kuriose dirba daugiau kaip 50 procentų neįgaliųjų, ir įmonėms, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, kai perkamos jų pagamintos prekės, teikiamos paslaugos ar atliekami darbai.

10. Taisyklėse naudojamos sąvokos:

10.1. **Pirkimo organizatorius** – Agentūros direktoriaus įsakymu paskirtasAgentūros valstybės tarnautojas ar darbuotojas, kuris Taisyklių nustatyta tvarka organizuoja ir atlieka mažos vertės supaprastintus pirkimus, kai tokiems pirkimams atlikti nesudaroma Viešojo pirkimo komisija (toliau – Komisija);

10.2. **Pirkimo iniciatorius** – Agentūros struktūrinis padalinys, tais atvejais, kai padalinio nėra – valstybės tarnautojas (darbuotojas), kuris nurodė poreikį įsigyti reikalingas prekes, paslaugas arba darbus;

10.3. **Prekių, paslaugų ir darbų užsakymo paraiškos – užduoties (toliau – paraiška – užduotis) rengėjas** – Agentūros valstybės tarnautojas (darbuotojas), skyriaus vedėjo įgaliotas parengti paraišką – užduotį;

10.4. **Suinteresuotas dalyvis** – bet kuris dalyvis, išskyrus dalyvį, kuris galutinai pašalintas iš pirkimo procedūros, t. y. jam pranešta apie pasiūlymo atmetimą, ir kurio pašalinimas dėl praleisto senaties termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.

10.5. **Suinteresuotas kandidatas** – bet kuris kandidatas, išskyrus kandidatą, kuriam perkančioji organizacija pranešė apie jo paraiškos atmetimą iki pranešimo apie sprendimą sudaryti pirkimo sutartį išsiuntimo suinteresuotiems dalyviams.

10.6. **Tiekėjas** (prekių tiekėjas, paslaugų teikėjas, rangovas) – kiekvienas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė – galintis pasiūlyti ar siūlantis prekes, paslaugas ar darbus.

10.7. **supaprastintas atviras konkursas**–supaprastinto pirkimo būdas, kai kiekvienas suinteresuotas tiekėjas gali pateikti pasiūlymą;

10.8. **supaprastintas ribotas konkursas**– supaprastinto pirkimo būdas,kaiparaiškas dalyvauti konkurse gali pateikti visi norintys konkurse dalyvauti tiekėjai, opasiūlymus konkursui – tik Agentūros pakviesti tiekėjai;

10.9. **supaprastintos skelbiamos derybos** – supaprastinto pirkimo būdas, kai paraiškas dalyvauti derybose gali pateikti visi tiekėjai, o Agentūra su visais ar atrinktais tiekėjais derasi dėl pirkimo sutarties sąlygų;

10.10. **apklausa** – supaprastinto pirkimo būdas, kai Agentūra raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo;

10.11. **supaprastintas projekto konkursas** – supaprastinto pirkimo būdas, kai Agentūrai suteikiama galimybė įsigyti konkursui pateiktą ir vertinimo komisijos (žiuri) išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos;

10.12. **kvalifikacijos patikrinimas** – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus;

10.13. **kvalifikacinė atranka** – procedūra, kurios metu perkančioji organizacija pagal pirkimo dokumentuose nustatytus kvalifikacijos kriterijus atrenka nustatytą skaičių kandidatų, kviestinų dalyvauti tolesnėse pirkimo procedūrose;

10.14. **numatomo pirkimo** **vertė** (toliau – pirkimo vertė) – Agentūros numatomų sudaryti pirkimosutarčių vertė, skaičiuojama imant visą mokėtiną sumą be pridėtinės vertės mokesčio, įskaitant visas sutarčių pasirinkimo ir pratęsimo galimybes. Pirkimo vertė skaičiuojama pirkimo pradžiai, atsižvelgiant į visas to paties tipo prekių ar paslaugų arba tam pačiam objektui skirtas darbų pirkimo sutarčių vertes;

10.15.**alternatyvus pasiūlymas** – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos;

10.16. **mažos vertės viešasis pirkimas** (toliau – mažos vertės pirkimas) – supaprastintas pirkimas, kai yra bent viena iš šių sąlygų:

10.16.1. prekių ar paslaugų pirkimo vertė yra mažesnė kaip 58 000 eurų (be pridėtinės vertės mokesčio), o darbų pirkimo vertė mažesnė kaip 145 000 eurų (be pridėtinės vertės mokesčio);

10.16.2. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų (be pridėtinės vertės mokesčio), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų (be pridėtinės vertės mokesčio).

10.17. **kainodaros taisyklės** – pirkimo dokumentuose ir pirkimo sutartyje nustatomos pirkimo sutarties kainos apskaičiavimo taisyklės;

10.18. **pasiūlymas** – tiekėjo raštu pateiktų dokumentų ir elektroninėmis priemonėmis pateiktų duomenų visuma ar žodžiu pateiktas siūlymas tiekti prekes, teikti paslaugas ar atlikti darbus pagal perkančiosios organizacijos nustatytas pirkimo sąlygas;

10.19. **pirkimo dokumentai** – perkančiosios organizacijos raštu pateikiami tiekėjams dokumentai ir elektroninėmis priemonėmis pateikti duomenys, apibūdinantys perkamą objektą ir pirkimo sąlygas: skelbimas, kvietimas, techninė specifikacija, aprašomieji dokumentai, pirkimo sutarties projektas, kiti dokumentai ir dokumentų paaiškinimai (patikslinimai).

10.20. **Centrinė viešųjų pirkimų informacinė sistema** – Viešųjų pirkimų tarnybos tvarkoma informacinė sistema, skirta:

1) suteikti elektronines priemones viešųjų pirkimų skelbimams ir ataskaitoms teikti bei tvarkyti;

2) suteikti elektronines priemones viešųjų pirkimų procedūroms atlikti;

3) informacijai apie viešuosius pirkimus skelbti internete.

11. Taisyklėse vartojamos kitos sąvokos nustatytos Viešųjų pirkimų įstatyme.

1. SUPAPRASTINTŲ PIRKIMŲ PLANAVIMAS

12. Remiantis Viešųjų pirkimų įstatymo 7 straipsnio 1 punktu, Projektų valdymo ir viešųjų pirkimų skyriaus už viešųjų pirkimų vykdymą atsakingas specialistas (toliau vadinama – atsakingas asmuo) parengia viešųjų pirkimų planą kalendoriniams metams.

13. Pirkimų plano peržiūra ir, esant poreikiui, patikslinimas atliekamas ne rečiau kaip vieną kartą per metus.

14.  Pirkimų planas sudaromas ir peržiūra atliekama šiais etapais:

14.1. Agentūros padaliniai (pirkimo iniciatoriai) ateinantiems metams numatomus pirkimus planuoti pradeda kiekvienų metų ketvirtą ketvirtį.

14.2. Pirkimo iniciatoriai iki kiekvienų kalendorinių metų sausio 15 d. pagal Taisyklių 4 priede pateiktą formą atsakingam asmeniui pateikia informaciją apie poreikį įsigyti prekių, paslaugų ar darbų einamiesiems kalendoriniams metams.

14.3. Atsakingas asmuo iki kalendorinių metų kovo 10 d. rengia ir teikia tvirtinti Agentūros direktoriui planuojamų vykdyti einamaisiais kalendoriniais metais viešųjų pirkimų planus, ir ne vėliau kaip iki kovo 15 d., o šiuos planus patikslinus, - nedelsdamas skelbia CVP IS ir Agentūros tinklalapyje tais metais planuojamų vykdyti viešųjų pirkimų suvestinę. Informacija skelbiama vadovaujantis Viešųjų pirkimų įstatymo 7 straipsnio 1 dalimi ir Viešųjų pirkimų tarnybos prie Lietuvos Respublikos Vyriausybės direktoriaus 2009 m. gegužės 15 d. įsakymu Nr.1S-49 „Dėl informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašo patvirtinimo“.

15. Pirkimo iniciatoriai turi susipažinti su patvirtintu ir Agentūros tinklalapyje bei CVP IS patalpintu pirkimo planu ir rengtis pagrindinių pirkimo sąlygų paruošimui.

16. Patvirtinus einamųjų metų kiekvienam struktūriniam padaliniui biudžetą, Agentūros padaliniai (pirkimo iniciatoriai) peržiūri pirkimo planą ir per 15 dienų pateikia pasiūlymus dėl patikslinimo Projektų valdymo ir viešųjų pirkimų skyriui pagal Taisyklių 4 priede pateiktą formą.

1. SUPAPRASTINTŲ PIRKIMŲ ATLIKIMAS.   
   SUPAPRASTINTUS PIRKIMUS ATLIEKANTYS ASMENYS

17. Viešąjį pirkimą, pagal savo kompetencijos sritį ir poreikius inicijuoja Agentūros struktūriniai padaliniai (toliau – Pirkimo iniciatoriai).

18. Supaprastintus pirkimus vykdo vadovaujantis Viešųjų pirkimų įstatymo 16 straipsniu Agentūros direktoriaus įsakymu sudaryta Komisija. Mažos vertės pirkimus vykdo Komisija arba Agentūros direktoriaus įsakymu paskirti Pirkimo organizatoriai. Komisijos pirmininku, jos nariais, Pirkimo organizatoriumi skiriami nepriekaištingos reputacijos asmenys. Komisijos sekretoriumi skiriamas vienas iš Komisijos narių. Jei supaprastinto projekto konkurso dalyviams keliami profesiniai reikalavimai, tai ne mažiau kaip trečdalis Komisijos narių turi būti tokios pačios arba artimos kvalifikacijos.

19. Pirkimo organizatorius atlieka mažos vertės pirkimus, kai pirkimo sutarties vertė be PVM neviršija 30 000 eurų, ir supaprastintus pirkimus vykdomus per CPO, išskyrus, kai pirkimą atlieka Komisija. Komisija atlieka mažos vertės pirkimus visais Taisyklėse numatytais supaprastintų pirkimų būdais, kai pirkimo sutarties vertė be PVM viršija 30 000 eurų.

20. Agentūros direktorius (arba jo įgaliotas asmuo) turi teisę priimti sprendimą pavesti supaprastintą pirkimą vykdyti Komisijai neatsižvelgdamas į Taisyklių 19 punkte nustatytas aplinkybes. Tuo pačiu metu atliekamiems keliems supaprastintiems pirkimams gali būti sudarytos kelios Komisijos ar paskirti keli Pirkimo organizatoriai.

21. Komisija dirba pagal Agentūros direktoriaus patvirtintą Komisijos darbo reglamentą. Komisijai turi būti nustatytos raštiškos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai.

22. Supaprastintus pirkimus vykdantys Komisijos nariai ir mažos vertės pirkimus vykdantis Pirkimo organizatorius turi būti pasirašę nešališkumo deklaraciją ir konfidencialumo pasižadėjimą.

23. Supaprastintas pirkimas atliekamas šiais etapais (išskyrus 26punkte numatytą atvejį):

23.1. Pirkimo iniciatorius dėl supaprastinto pirkimo atlikimo teikia paraišką – užduotį:

23.1.1. Projektų valdymo ir viešųjų pirkimų skyriaus darbuotojui vizuoti, kuris patikrina, ar paraiška – užduotis užpildyta pagal Taisyklių reikalavimus ir atitinkamas Viešųjų pirkimų įstatymo nuostatas;

23.1.2. Finansų skyriaus vedėjui vizuoti, kuris patvirtina, kad pirkimui atlikti yra arba numatoma skirti lėšų;

23.1.3. Agentūros direktoriui arba jo įgaliotam asmeniui sprendimui leisti pradėti pirkimą priimti;

23.2. Komisija arba Pirkimo organizatorius, gavę Agentūros direktoriaus ar jo įgalioto asmens patvirtintą paraišką – užduotį, apsvarsto pirkimo būdą. Jei pirkimą atlieka Komisija, pirkimo būdą nurodo Komisijos posėdžio protokole (toliau – protokolas);

23.3. Komisija arba Pirkimo organizatorius parengia pirkimo dokumentus ir teikia tvirtinti Agentūros direktoriui ar jo įgaliotam asmeniui. Pirkimo organizatorius, prieš teikdamas pirkimo dokumentus Agentūros direktoriui ar jo įgaliotam asmeniui, juos turi suderinti su Projektų valdymo ir viešųjų pirkimų skyriumi (netaikoma, kai pirkimą atlieka Komisija) bei Teisės ir personalo skyriumi (su Teisės ir personalo skyriumi turi būti suderintos sutarties sąlygos ir (arba) sutarties projektas). Jei pirkimą atlieka Komisija, kartu su pirkimo dokumentais Komisija Agentūros direktoriui ar jo įgaliotam asmeniui pateikia protokolą, kuriame nurodyti siūlymai Agentūros direktoriui ar jo įgaliotam asmeniui patvirtinti pirkimo dokumentų projektą ;

23.4. Komisija arba Pirkimo organizatorius atlieka pirkimą;

23.5. jei pirkimą vykdo Komisija, ji protokolu patvirtina sprendimą dėl laimėtojo nustatymo;

23.6. jei pirkimą vykdo Pirkimo organizatorius, Agentūros direktorius (arba jo įgaliotas asmuo) patvirtina Pirkimo organizatoriaus sprendimą tiekėjų apklausos pažymoje;

23.7. Projektų valdymo ir viešųjų pirkimų skyriaus darbuotojas įregistruoja pirkimo dokumentus registruose;

23.8. Komisija arba Pirkimo organizatorius parengia ir suderina su Teisės ir personalo skyriumi sutartį (jeigu sutartis sudaroma raštu) ir organizuoja pirkimo sutarties pasirašymą;

23.9. Agentūros direktorius (arba jo įgaliotas asmuo) su tiekėju, kurio pasiūlymas pripažintas laimėjusiu, sudaro pirkimo sutartį;

23.10. pasibaigus pirkimui, Komisija arba Pirkimo organizatorius perduoda su pirkimu susijusius dokumentus Taisyklių 160, 161, 162 ir 163 punktuose nustatyta tvarka.

24. Pirkimo iniciatorius, teikdamas paraišką – užduotį, joje nurodo šias pagrindines pirkimo sąlygas ir informaciją:

24.1. pirkimo objekto pavadinimą ir jo apibūdinimą, nurodant perkamų prekių, paslaugų ar darbų savybes, kokybės ir kitus reikalavimus (techninę specifikaciją), reikalingą kiekį ar apimtis, atsižvelgiant į visą pirkimo sutarties trukmę su galimais pratęsimais, finansavimo šaltinį;

24.2. numatomos sudaryti pirkimo sutarties vertę visam sutarties galiojimo laikotarpiui ir maksimalią sutarties kainą per visą jos galiojimo laikotarpį (kai perkama pagal fiksuotą įkainį) (pirkimo vertė turi būti apskaičiuojama vadovaujantis Viešųjų pirkimų įstatymo 9 straipsnio nuostatomis ir Viešųjų pirkimų tarnybos direktoriaus 2003 m. vasario 26 d. įsakymu Nr. 1S-26 patvirtinta Numatomo viešojo pirkimo vertės nustatymo metodika);

24.3. jeigu paraiška – užduotis rengiama dėl pirkimo apklausos būdu – siūlomų kviesti tiekėjų sąrašą;

24.4. jei reikia – minimalius tiekėjų kvalifikacijos reikalavimus;

24.5. rekomenduojamus pasiūlymų vertinimo kriterijus, o kai siūloma vertinti ekonomiškai naudingiausio pasiūlymo kriterijumi – ekonominio naudingumo vertinimo kriterijus ir parametrus, jų lyginamuosius svorius ir vertinimo tvarką;

24.6. prekių pristatymo ar paslaugų bei darbų atlikimo terminus, pirkimo sutarties trukmę, kainodarą, kitas reikalingas pirkimo sutarties sąlygas arba pirkimo sutarties projektą;

24.7. galimybes pirkime taikyti aplinkosaugos kriterijus, atsižvelgti į visuomenės poreikius socialinėje srityje;

24.8. reikalingus planus, brėžinius ir projektus;

24.9. kitą reikalingą informaciją.

25. Agentūra privalo įsigyti prekes, paslaugas ir darbus iš centrinės perkančiosios organizacijos arba per ją, kai centrinės perkančiosios organizacijos kataloge siūlomos prekės, paslaugos ar darbai atitinka Agentūros poreikius ir Agentūra negali jų atlikti efektyvesniu būdu racionaliai naudodama tam skirtas lėšas. Pirkimo iniciatorius privalo motyvuoti savo sprendimą neatlikti centrinės perkančiosios organizacijos kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais.

26. Paraiška – užduotis ir tiekėjų apklausos pažyma gali būti nerengiami, kai vykdomas mažos vertės pirkimas apklausos būdu ir preliminari pirkimo sutarties vertė neviršija 100 eurų be PVM. Tokiu atveju Pirkimo organizatorius Projektų valdymo ir viešųjų pirkimų ir skyriaus darbuotojui turi pateikti pasirašytą išlaidas pagrindžiančio dokumento (pvz., fiskalinio kvito, sąskaitos – faktūros) kopiją, kurioje įrašo prekių, paslaugų ar darbų kodą (-us) pagal Bendrąjį viešųjų pirkimų žodyną ir supaprastintų viešųjų pirkimų taisyklių punktą, kuriuo vadovaujantis pasirinktas atitinkamas pirkimo būdas. Gavęs išlaidas pagrindžiančio dokumento kopiją, Projektų valdymo ir viešųjų pirkimų skyriaus darbuotojas įregistruoja Viešųjų pirkimų registracijos žurnale. Jeigu už prekes buvo atsiskaityta vietoje, papildomai pateikiama ir fiskalinio kvito kopija. Tik įregistravus pirkimą gali būti apmokamas išlaidas pagrindžiantis dokumentas.

27. Agentūra supaprastinto pirkimo procedūroms iki pirkimo sutarties sudarymo atlikti gali įgalioti kitą perkančiąją organizaciją (toliau – įgaliotoji organizacija). Tokiu atveju įgaliotajai organizacijai nustatomos užduotys ir suteikiami visi įgaliojimai toms užduotims vykdyti.

28. Agentūra turi teisę nutraukti supaprastintą pirkimą, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų už jį apmokėti ir pan.). Sprendimą teikti pasiūlymą Agentūros direktoriui ar jo įgaliotam asmeniui dėl supaprastintų pirkimų nutraukimo gali priimti Komisija arba Pirkimo organizatorius.

1. SUPAPRASTINTŲ PIRKIMŲ PASKELBIMAS

29. Agentūra supaprastintų pirkimų atlikimo atveju skelbia:

29.1. apie kiekvieną supaprastintą pirkimą, išskyrus supaprastintus pirkimus, atliekamus apklausos būdu šių Taisyklių nustatytais atvejais;

29.2. informacinį pranešimą, priėmusi sprendimą pirkti prekes, paslaugas ar darbus nepaskelbus apie pirkimą (toliau – informacinis pranešimas) šių Taisyklių 108.1.1, 108.1.2, 108.1.6, 108.2.1, 108.3.1, 108.3.2, 108.3.4, 108.3.5, 108.4.1, 108.5.1 punktuose nustatytais atvejais. Agentūra informacinį pranešimą skelbia bet kuriuo momentu, tačiau ne vėliau kaip 5 darbo dienos iki pirkimo sutarties sudarymo, kai ji gali identifikuoti tiekėją, su kuriuo ketina sudaryti pirkimo sutartį (priėmusi sprendimą kreiptis į tiekėją pateikti pasiūlymą, jau pateikusi kvietimą tiekėjui dalyvauti pirkimo procedūrose, pasiūlymo vertinimo procedūros metu arba pripažinus tiekėjo pasiūlymą tinkamu ar, kai kviečiamas daugiau kaip vienas tiekėjas, patvirtinusi pasiūlymų eilę).

29.3. apie sudarytą pirkimo sutartį ar preliminariąją sutartį, ją sudariusi dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra  nustatyta tarptautinio pirkimo vertės riba, ne vėliau kaip per 48 dienas po pirkimo sutarties  ar preliminariosios sutarties sudarymo.

29.4. pranešimą dėl savanoriško *ex ante* skaidrumo, kai vykdomas supaprastintas pirkimas dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra  nustatyta tarptautinio pirkimo vertės riba;

30. Agentūra apie pirkimus skelbia Viešųjų pirkimų įstatymo 86 straipsnyje ir Taisyklėse nustatytais atvejais ir tvarka, o informacinį pranešimą ar pranešimą dėl savanoriško *ex ante* skaidrumo gali skelbti Viešųjų pirkimų įstatymo 92 straipsnio 8 dalyje ir Taisyklėse numatytais atvejais. Agentūra savo tinklalapyje ir CVP IS sistemoje informuoja apie pradedamą bet kurį pirkimą (mažos vertės pirkimų atveju – tik Agentūros tinklalapyje), taip pat nustatytą laimėtoją ir ketinamą sudaryti bei sudarytą pirkimo sutartį.

31. Papildomi skelbimai ir informaciniai pranešimai gali būti skelbiami Agentūros tinklalapyje, kitur internete ar kitomis priemonėmis. Agentūra užtikrina, kad šie skelbimai ir informaciniai pranešimai būtų paskelbti ne anksčiau negu CVP IS, o to paties skelbimo turinys visur būtų tapatus. Už skelbimo ir informacinio pranešimo turinį atsakinga Agentūra.

32. Skelbimus ir informacinius pranešimus paskelbia šių Taisyklių nustatyta tvarka Komisija arba Pirkimo organizatorius. Skelbimo ar informacinio pranešimo paskelbimo diena yra skelbimo paskelbimo data CVP IS. Pranešimo dėl savanoriško *ex ante* skaidrumo paskelbimo diena yra pranešimo paskelbimo data Europos Sąjungos oficialiame leidinyje.

1. PIRKIMO DOKUMENTŲ RENGIMAS, PAAIŠKINIMAI, TEIKIMAS

33.  Pirkimo dokumentus pagal Pirkimo iniciatoriaus parengtas pagrindines pirkimo sąlygas rengia Pirkimo organizatorius arba Komisija ir teikia tvirtinti Agentūros direktoriui ar jo įgaliotam asmeniui. Pirkimo iniciatorius privalo pateikti pirkimo dokumentus rengiantiems asmenims visą informaciją, reikalingą pirkimo dokumentams parengti ir pirkimo procedūroms atlikti. Pirkimo organizatorius ar Komisija pirkimo dokumentus, kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų klausimus, skelbia CVP IS kartu su skelbimu apie pirkimą (išskyrus atliekant mažos vertės pirkimus apklausos būdu ne CVP IS priemonėmis). Jeigu pirkimo dokumentų neįmanoma paskelbti CVP IS, Pirkimo organizatorius ar Komisija pirkimo dokumentus tiekėjui pateikia kitomis priemonėmis.

34. Pirkimo dokumentai gali būti nerengiami, kai apklausa vykdoma žodžiu.

35. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

36. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Agentūra nupirkti tai, ko reikia.

37. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

38. Pirkimo dokumentuose, atsižvelgiant į pasirinktą supaprastinto pirkimo būdą, pateikiama ši informacija:

38.1. nuoroda į Agentūros supaprastintų pirkimų taisykles, kuriomis vadovaujantis vykdomas supaprastintas pirkimas;

38.2. jei apie pirkimą buvo skelbta, nuoroda į skelbimą;

38.3. Agentūros valstybės tarnautojų ar darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai;

38.4. pasiūlymų, vykdant supaprastintą projekto konkursą – projektų (toliau šiame punkte – pasiūlymų) ir (ar) paraiškų pateikimo terminas (data, valanda ir minutė) ir vieta;

38.5. pasiūlymų ir (ar) paraiškų, rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, – informacija apie reikalavimus, būtinus pasiūlymams ir (ar) paraiškoms pateikti elektroniniu būdu, įskaitant ir kodavimą (šifravimą);

38.6. pasiūlymo galiojimo terminas;

38.7. prekių, paslaugų, darbų ar projekto pavadinimas, kiekis (apimtis), prekių tiekimo, paslaugų teikimo ar darbų atlikimo terminai;

38.8. techninė specifikacija;

38.9. informacija, ar pirkimo objektas skirstomas į dalis, kurių kiekvienai bus sudaroma pirkimo sutartis arba preliminarioji sutartis, ir ar leidžiama pateikti pasiūlymus tik vienai pirkimo objekto daliai, vienai ar kelioms dalims, ar visoms dalims; pirkimo objekto dalių, dėl kurių gali būti pateikti pasiūlymai, apibūdinimas;

38.10. informacija, ar leidžiama pateikti alternatyvius pasiūlymus, šių pasiūlymų reikalavimai;

38.11. jeigu numatoma tikrinti kvalifikaciją – tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;

38.12. jeigu numatoma riboti tiekėjų skaičių – kvalifikacinės atrankos kriterijai bei tvarka, mažiausias kandidatų, kuriuos Agentūra atrinks ir pakvies pateikti pasiūlymus, skaičius;

38.13. dokumentų sąrašas ir informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus ir informacija, kad Viešųjų pirkimų įstatymo 32 straipsnio 8 dalyje nurodytu atveju turi būti pateikiama pirkimo dokumentuose nurodytų minimalių kvalifikacinių reikalavimų atitikties deklaracija;

38.14. informacija, kaip turi būti apskaičiuota ir išreikšta pasiūlymuose nurodoma kaina;

38.15. informacija, kad pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos Banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną;

38.16. kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau vadinama vokų su pasiūlymais atplėšimu);

38.17. vokų su pasiūlymais atplėšimo ir pasiūlymų nagrinėjimo procedūros, taip pat nurodant informaciją, ar tiekėjams leidžiama dalyvauti vokų su pasiūlymais atplėšimo procedūroje;

38.18. pasiūlymų vertinimo kriterijai, kiekvieno jų svarba bendram įvertinimui, vertinimo taisyklės ir procedūros. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, Agentūra turi nurodyti pirkimo dokumentuose taikomų kriterijų svarbos eiliškumą mažėjančia tvarka;

38.19. siūlomos pasirašyti pirkimo (preliminariosios) sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18  straipsnio 6 dalį) arba pirkimo sutarties projektas;

38.20. jei reikalaujama – pasiūlymų galiojimo užtikrinimo ir (ar) pirkimo sutarties įvykdymo užtikrinimo reikalavimai;

38.21. jei Agentūra numato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą – teisinės formos reikalavimai;

38.22. būdai, kuriais tiekėjai gali prašyti pirkimo dokumentų paaiškinimų;

38.23. pasiūlymų keitimo ir atšaukimo tvarka;

38.24. informacija, ar su projekto konkurso laimėtoju (laimėtojais) bus sudaroma pirkimo sutartis; informacija, ar tiekėjams bus mokama kompensacija, Agentūrai nutraukus projekto konkursą; informacija apie projekto konkurso laimėtojui (laimėtojams) ar dalyviams skiriamus prizus ar kitus apdovanojimus (kai tai taikoma);

38.25. terminas, iki kada nelaimėję projektai turi būti grąžinti projekto konkurso dalyviams;

38.26. pirkimo dokumentuose turi būti reikalaujama, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali būti reikalaujama, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas;

38.27. jeigu Agentūra, vadovaudamasi Viešųjų pirkimų įstatymo 13 straipsniu, pirkimo dokumentuose nustato sąlygas, sudarančias galimybę pirkime dalyvauti tik neįgaliųjų socialinėms įmonėms, arba nustato, kad pirkimas bus atliekamas pagal remiamų asmenų, kurių dauguma yra neįgalieji, įdarbinimo programas, arba pirkimas atliekamas pagal Viešųjų pirkimų įstatymo 91 straipsnio reikalavimus - nuoroda į tokį pirkimą ir reikalavimas, kad tiekėjas pagrįstų, kad jis atitinka minėtų straipsnių reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją.

38.28.  informacija apie atidėjimo termino taikymą, ginčų nagrinėjimo tvarką.

38.29. kita reikalinga informacija apie pirkimo sąlygas ir procedūras.

39. Pirkimo dokumentų sudėtinė dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime).

40. Mažos vertės pirkimų atveju, tai pat, kai apklausos metu pasiūlymą pateikti kviečiamas tik vienas tiekėjas, pirkimo dokumentuose gali būti pateikiama ne visa Taisyklių 37 punkte nurodyta informacija, jeigu Agentūra mano, kad informacija yra nereikalinga.

41. Pirkimo dokumentai, tarp jų ir kvietimai, pranešimai, paaiškinimai, papildymai, tiekėjams pateikiami asmeniškai, siunčiami registruotu laišku, faksu, elektroniniu paštu ar skelbiami tinklalapyje (CVP IS, Agentūros ar kitoje tinklalapyje), kaip nurodoma skelbime apie pirkimą (apklausos metu – kvietime pateikti pasiūlymus, jei su kvietimu pirkimo dokumentai nepridedami). Skelbime apie pirkimą (apklausos metu – kvietime pateikti pasiūlymus) turi būti nurodytas interneto adresas, jei pirkimo dokumentai skelbiami internete. Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, apklausos atveju – pateikti kvietimai dalyvauti pirkimo procedūrose.

42. Pirkimo dokumentai tiekėjams turi būti teikiami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 1 darbo dieną, gavus prašymą. Kai pirkimo dokumentai skelbiami CVP IS, Agentūros ar kitame tinklalapyje, papildomai jie gali būti neteikiami.

43. Tiekėjas gali paprašyti, kad Agentūra paaiškintų pirkimo dokumentus. Agentūra ne vėliau kaip per 3 darbo dienas nuo prašymo gavimo dienos atsako į kiekvieną tiekėjo rašytinį prašymą paaiškinti pirkimo dokumentus, jeigu jis gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Atsakydama tiekėjui, Agentūra kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos.

44. Nesibaigus pasiūlymų pateikimo terminui, Agentūra savo iniciatyva gali paaiškinti (patikslinti) pirkimo dokumentus, tikslinant ir paskelbtą informaciją. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos.

45. Jeigu Agentūra rengia susitikimą su tiekėju, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams Taisyklių 43 punkte nustatyta tvarka.

46. Jeigu pirkimo dokumentus paaiškinusi (patikslinusi) Agentūra jų negali pateikti Taisyklių 43 ar 44 punkte nustatytais terminais, ji privalo perkelti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus. Agentūra turi atsižvelgti į tai, kad paaiškinus (patikslinus) pirkimo dokumentus (pvz., sumažinus tiekėjų kvalifikacijos reikalavimus), gali atsirasti naujų tiekėjų, norinčių dalyvauti pirkime, todėl pasiūlymų pateikimo terminą reikėtų nustatyti tokį, kad šie tiekėjai spėtų kreiptis pirkimo dokumentų ir parengti pasiūlymus.

47. Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kuriems buvo pateikti pirkimo dokumentai. Jei pirkimo dokumentai skelbiami internete, ten pat paskelbiama apie termino nukėlimą.

VI. REIKALAVIMAI PASIŪLYMŲ IR PARAIŠKŲ RENGIMUI

48. Pirkimo dokumentuose nustatant pasiūlymų (projektų) ir paraiškų rengimo, ir pateikimo reikalavimus, turi būti nurodyta, kad:

48.1. pasiūlymas (projektas) ir paraiška turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas (projektas) ar paraiška – pateikti su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus;

48.2. ne elektroninėmis priemonėmis teikiami pasiūlymai turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki...“ (pasiūlymų pateikimo termino pabaigos);

48.3. ne elektroninėmis priemonėmis vykdant pirkimą, jeigu Agentūra numato pasiūlymus vertinti pagal ekonomiškai naudingiausio pasiūlymo vertinimo kriterijų, vertinant ekspertinių vertinimų metodais, – tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus) – kitame užklijuotame voke. Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (pasiūlymų pateikimo termino pabaigos). Reikalavimas pasiūlymą pateikti dviejuose vokuose netaikomas pirkimą atliekant skelbiamų derybų būdu ar apklausos būdu, kai pirkimo metu gali būti deramasi dėl pasiūlymo sąlygų;

48.4. ne elektroninėmis priemonėmis supaprastintam projekto konkursui teikiami projektai pateikiami užklijuotoje pakuotėje su ant pakuotės užrašytu projekto devizu (trumpu projekto idėjos apibūdinimu). Kartu su projektu pateikiamas atskiras užklijuotas vokas su užrašytu tuo pačiu devizu. Voke turi būti įdėtas projekto devizo šifras – tiekėjo pavadinimas, kodas, buveinės adresas, telefono bei fakso numeriai ir projekto galiojimo užtikrinimo dokumentai (jeigu buvo reikalaujama). Supaprastinto atviro projekto konkurso atveju į šį voką įdedami tiekėjų kvalifikaciją patvirtinantys dokumentai;

48.5. pirkimo dokumentuose gali būti nustatyta, kad pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutinio lapo antroje pusėje siūlas užklijuojamas popieriaus lapeliu, ant kurio pasirašo tiekėjas arba jo įgaliotas asmuo. Pasiūlymo paskutinio lapo antroje pusėje nurodomas pasirašančiojo asmens vardas, pavardė ir pareigos, pasiūlymo lapų skaičius. Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas.

49. Pirkimo dokumentuose gali būti nurodyta, kad tiekėjas gali pateikti tik vieną pasiūlymą (po vieną pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims.

VII. TECHNINĖ SPECIFIKACIJA

50. Atliekant supaprastinus pirkimus, išskyrus mažos vertės pirkimus, techninė specifikacija rengiama vadovaujantis Viešųjų pirkimų įstatymo 25 straipsnio nuostatomis. Rengiant techninę specifikaciją mažos vertės pirkimams turi būti užtikrintas Viešųjų pirkimų įstatymo 3 straipsnyje nurodytų principų laikymasis. Agentūra iš anksto skelbia didelės apimties ir svarbos pirkimų, dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra  nustatyta tarptautinio pirkimo vertės riba, techninių specifikacijų projektus. Siekdama įvertinti, ar pirkimas gali būti laikomas didelės apimties ir svarbos, Agentūra vadovaujasi Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašo, patvirtinto Viešųjų pirkimų tarnybos prie Lietuvos Respublikos Vyriausybės direktoriaus 2009 m. gegužės 15 d. įsakymo Nr. 1S-49 „Dėl Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašo patvirtinimo“, nuostatomis.

51. Kiekviena perkama prekė, paslauga ar darbai turi būti aprašyti aiškiai ir nedviprasmiškai, aprašymas negali diskriminuoti tiekėjų bei turi užtikrinti jų konkurenciją.

52. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o Agentūra įsigyti reikalingų prekių, paslaugų ar darbų.

53. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip....“, „ne mažiau kaip....“) arba reikšmių diapazonais („nuo... iki...“). Tik pagrįstais atvejais reikšmės gali būti nurodomos tiksliai („turi būti lygu...“).

54. Jeigu kartu su paslaugomis perkamos prekės ir (ar) darbai, su prekėmis – paslaugos, darbai, o su darbais – prekės, paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms.

55. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi.

56. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „arba lygiavertis”.

57. Techninė specifikacija gali apimti ir aplinkos apsaugos reikalavimus. Pirkimo dokumentuose galima nustatyti tam tikrus reikalavimus, pavyzdžiui, gamybos būdui ar pagrindinėms naudojamoms medžiagoms (maisto produktai neapdoroti kenksmingomis medžiagomis, tam tikra naudojamų medžiagų dalis pagaminta iš perdirbtų žaliavų, energija pagaminta iš atsinaujinančių energijos šaltinių) arba tam tikrų produktų grupių arba paslaugų poveikiui aplinkai. Agentūra, nustatydama reikalavimus, gali remtis standartais ar ekologiniais ženklais. Šiuo atveju ji nurodo standartuose ar ekologiniuose ženkluose keliamus reikalavimus pirkimo objekto savybėms ir kaip atitikimą šiems reikalavimams priima oficialių institucijų išduotus dokumentus ar gamintojo patvirtinimą.

58. Teisės aktuose nustatytiems prekių, darbų ar paslaugų atitikimui privalomiesiems techniniams reikalavimams gali būti paprašyta pateikti oficialių institucijų išduotus dokumentus (jei tokie išduodami).

59. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas ar paprašyti tiekėjo leidimo apžiūrėti pirkimo objektą.

VIII. TIEKĖJŲ KVALIFIKACIJOS PATIKRINIMAS

60. Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Viešųjų pirkimų įstatymo 32–38 straipsnių nuostatomis ir atsižvelgiant į Viešųjų pirkimų tarnybos direktoriaus 2003 m. spalio 20 d. įsakymu „Dėl Tiekėjų kvalifikacijos vertinimo metodinių rekomendacijų patvirtinimo“ Nr. 1S-100 patvirtintas Tiekėjų kvalifikacijos vertinimo metodines rekomendacijas, pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas. Reikalavimų tiekėjų kvalifikacijai nustatyti neprivaloma, kai:

60.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Agentūrai nepriimtinos kainos, o pirkimo sąlygos iš esmės nekeičiamos ir į apklausos būdu atliekamą pirkimą kviečiami visi pasiūlymus pateikę tiekėjai, atitinkantys Agentūros nustatytus minimalius kvalifikacijos reikalavimus;

60.2. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

60.3. kai Agentūra pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Agentūrai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių;

60.4. prekių biržoje perkamos kotiruojamos prekės;

60.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai;

60.6. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

60.7. prekės perkamos iš valstybės rezervo;

60.8. perkamos licencijos naudotis bibliotekiniais dokumentais ar duomenų (informacinėmis) bazėmis;

60.9. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

60.10. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

60.11. perkamos teisėjų, prokurorų, profesinės karo tarnybos karių, perkančiosios organizacijos valstybės tarnautojų ir (ar) pagal darbo sutartį dirbančių darbuotojų mokymo paslaugos;

60.12. mažos vertės pirkimų atveju.

61. Jei Agentūra tikrina tiekėjų kvalifikaciją, visais atvejais privalo patikrinti, ar nėra Viešųjų pirkimų įstatymo 33 straipsnio 1 dalyje nustatytų sąlygų. Visi kiti kvalifikacijos reikalavimai gali būti laisvai pasirenkami. Komisija ar pirkimo organizatorius privalo Tiekėjo prašyti pateikti išrašą iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą. Komisija ar pirkimo organizatorius negali reikalauti dokumentų ir informacijos, kurie perkančiajai organizacijai pagal Lietuvos Respublikos valstybės informacinių išteklių valdymo įstatymą ar kitus teisės aktus yra neatlygintinai prieinami Lietuvos Respublikos registruose, valstybės informacinėse sistemose ir kitose informacinėse sistemose. Komisija ar pirkimo organizatorius atmeta paraiškas ir pasiūlymus, jei tiekėjas, kuris yra fizinis asmuo, arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, turi neišnykusį ar nepanaikintą teistumą arba dėl tiekėjo (juridinio asmens) per pastaruosius 5 metus buvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, arba dėl kitų valstybių tiekėjų yra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.

IX. PASIŪLYMŲ NAGRINĖJIMAS IR VERTINIMAS

62. Pasiūlymai turi būti priimami laikantis pirkimo dokumentuose nurodytos tvarkos. Jeigu viešasis pirkimas buvo vykdomas ne elektroninėmis CVP IS priemonėmis, pavėluotai gauti vokai su pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo vokuose pateikti pasiūlymai nepriimami ir grąžinami juos pateikusiems tiekėjams.

63. Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija arba pirkimo organizatorius.

64. Vokai su pasiūlymais atplėšiami pirkimo dokumentuose nurodytoje vietoje, nurodytą dieną, valandą ir minutę. Vokų plėšimo diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Kai supaprastintam pirkimui pasiūlymus leidžiama pateikti vien tik CVP IS priemonėmis, tiekėjų atstovai į vokų atplėšimo posėdį nekviečiami, o su vokų atplėšimo metu skelbtina informacija supažindinami CVP IS priemonėmis.

65. Jeigu pasiūlymus buvo prašoma pateikti dviejuose vokuose, pirmiausia atplėšiami tie vokai, kuriuose yra pateikti techniniai pasiūlymo duomenys ir kita informacija bei dokumentai, po to – antrieji vokai, kuriuose nurodytos kainos. Antrieji vokai atplėšiami tik po to, kai Komisija ar pirkimo organizatorius patikrina, ar tiekėjų kvalifikacija ir pateiktų pasiūlymų techniniai duomenys atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Komisija ar pirkimo organizatorius privalo raštu pranešti visiems tiekėjams, kartu nurodyti antrųjų vokų su pasiūlymais atplėšimo posėdžio laiką ir vietą. Jeigu Komisija ar pirkimo organizatorius, patikrinusi ir įvertinusi pirmajame voke tiekėjo pateiktus duomenis, atmeta jo pasiūlymą, neatplėštas antrasis vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

66. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai ar pirkimo organizatorius. Ši nuostata netaikoma, kai pasiūlymas perduodamas elektroninėmis priemonėmis.

67. Vokų atplėšimo procedūros rezultatus Komisija įformina protokolu.

68. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:

68.1. pasiūlymą pateikusio tiekėjo pavadinimas;

68.2. kai pasiūlymai vertinami pagal mažiausios kainos kriterijų – pasiūlyme nurodyta kaina;

68.3. kai pasiūlymai vertinami pagal ekonomiškai naudingiausio pasiūlymo vertinimo kriterijų – pasiūlyme nurodyta kaina ir pagrindinės techninės pasiūlymo charakteristikos. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;

68.4. kai pasiūlymai vertinami pagal ekonomiškai naudingiausio pasiūlymo vertinimo kriterijų ir prašoma pateikti pasiūlymus dviejuose vokuose (vertinant ekspertinių vertinimų metodais), vokų su pasiūlymais, kuriuose yra techniniai pasiūlymo duomenys, atplėšimo procedūroje skelbiamos pagrindinės techninės pasiūlymo charakteristikos, o vokų su pasiūlymais, kuriuose nurodytos kainos, atplėšimo procedūroje – pasiūlyme nurodyta kaina;

68.5. ar pasiūlymas pasirašytas tiekėjo ar jo įgalioto asmens, o elektroninėmis priemonėmis teikiamas pasiūlymas – pateiktas su saugiu elektroniniu parašu;

68.6. kai reikalaujama:

68.6.1. ar yra pateiktas pasiūlymo galiojimo užtikrinimas;

68.6.2. ar pateiktas pasiūlymas yra susiūtas, sunumeruotas;

68.6.3. ar pasiūlymas paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas pasirašančio asmens vardas, pavardė, pareigos bei pasiūlymą sudarančių lapų skaičius;

68.7. kai pasiūlymai pateikiami elektroninėmis priemonėmis  – ar pasiūlymas pateiktas Agentūros nurodytomis elektroninėmis priemonėmis, ar iki pasiūlymų pateikimo termino pabaigos niekas negalėjo peržiūrėti pasiūlyme pateiktos informacijos.

69. Jei pirkimas susideda iš atskirų pirkimo dalių, 68.1 – 68.4 punktuose nurodyta informacija, o jei reikia, ir kita 68 punkte nurodyta informacija skelbiama dėl kiekvienos pirkimo dalies. Tokia informacija turi būti nurodoma ir vokų atplėšimo posėdžio protokole.

70. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

71. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Agentūra negali atskleisti tiekėjo pasiūlyme esančios konfidencialios informacijos.

72. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

73. Agentūra, nagrinėdama pasiūlymus:

73.1. tikrina, ar pasiūlymas atitinka pirkimo dokumentuose nustatytus pasiūlymo reikalavimus (ar pateikti visi pirkimo dokumentuose reikalaujami dokumentai ir informacija, ar pasiūlymas pasirašytas tiekėjo vadovo ar jo įgalioto asmens;

73.2. tikrina tiekėjų pasiūlymuose pateiktų kvalifikacinių duomenų atitikimą pirkimo dokumentuose nustatytiems minimaliems kvalifikacijos reikalavimams. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma nepažeidžiant Viešųjų pirkimų įstatyme pirkimų principų prašyti tiekėjo juos papildyti arba paaiškinti;

73.3.  ar pasiūlyto pirkimo objekto techninė specifikacija atitinka pirkimo dokumentų techninėje specifikacijoje nustatytus reikalavimus pirkimo objektui ir kt.);

73.4. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Agentūros nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

73.5. jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laiko kainą, nurodytą žodžiais;

73.6. kai pateiktame pasiūlyme nurodoma neįprastai maža kaina, turi teisę, o ketindama atmesti pasiūlymą – privalo, pareikalauti iš tiekėjo raštiško kainos sudėtinių dalių pagrindimo. Siekiant įsitikinti, ar pateiktame pasiūlyme nurodyta kaina yra neįprastai maža, Agentūra vadovaujasi Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 patvirtintu Pasiūlyme nurodytos prekių, paslaugų ar darbų neįprastai mažos kainos sąvokos apibrėžimu bei atsižvelgia į Viešųjų pirkimų tarnybos direktoriaus 2009 m. lapkričio 10 d. įsakymu Nr. 1S-122 patvirtintas pasiūlyme nurodytos prekių, paslaugų ar darbų neįprastai mažos kainos pagrindimo rekomendacijas;

73.7. tikrina, ar pasiūlytos ne per didelės kainos.

74. iškilus klausimų dėl pasiūlymų turinio Agentūra gali prašyti, kad dalyviai pateiktų paaiškinimus nekeisdami pasiūlymo. Esant reikalui, tiekėjai ar jų atstovai gali būti kviečiami į Komisijos posėdį, pranešant, į kokius klausimus jie turės atsakyti.

75.Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, Agentūra privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš Agentūros dienos.

76. Agentūra atmeta pasiūlymą, jeigu:

76.1. tiekėjas neatitiko minimalių kvalifikacijos reikalavimų;

76.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Agentūrai prašant, nepatikslino jų;

76.3. pasiūlymas neatitiko pirkimo dokumentuose nustatytų reikalavimų;

76.4. buvo pasiūlyta neįprastai maža kaina (derybų atveju – galutinė kaina) ir tiekėjas Agentūros prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

76.5. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Agentūrai nepriimtinos kainos.

76.6. tiekėjas per Agentūros nustatytą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento;

76.7. jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

77. Dėl 76 punkte nurodytų priežasčių neatmesti pasiūlymai vertinami remiantis vienu iš šių kriterijų:

77.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Agentūrai naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu, – paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko kriterijai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis.

77.2. mažiausios kainos.

78. Supaprastinto projekto konkursui pateikti projektai gali būti vertinami pagal Agentūros nustatytus kriterijus, kurie nebūtinai turi remtis mažiausia kaina ar ekonomiškai naudingiausio pasiūlymo vertinimo kriterijumi.

79. Agentūra, pagal pirkimo dokumentuose nustatytus vertinimo kriterijus ir tvarką įvertinusi pateiktus dalyvių pasiūlymus, Viešųjų pirkimų įstatymo 32 straipsnio 8 dalyje nustatytu atveju (jeigu taikoma) patikrinusi tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams,nustato pasiūlymų eilę ekonominio naudingumo mažėjimo arba kainų didėjimo tvarka (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas). Tais atvejais, kai vertinant ekonomiškai naudingiausio pasiūlymo vertinimo kriterijumi, kelių tiekėjų pasiūlymų ekonominis naudingumas yra vienodas, vertinant mažiausios kainos kriterijumi – kelių tiekėjų kaina yra vienoda, sudarant pasiūlymų eilę, pirmesnis į šią eilę įrašomas tiekėjas, kurio vokas su pasiūlymais įregistruotas anksčiausiai. Laimėjusiu pasiūlymu pripažįstamas pirmuoju pasiūlymų eilėje esantis pasiūlymas.

80. Agentūra suinteresuotiems kandidatams ir suinteresuotiems dalyviams nedelsdama (ne vėliau kaip per 5 darbo dienas, mažos vertės pirkimų apklausos (raštu) atveju – ne vėliau kaip per 2 darbo dienas) faksu arba elektroniniu paštu, kitomis elektroninėmis priemonėmis praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia 81punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šis reikalavimas netaikomas, kai apklausa vykdoma žodžiu.

81. Perkančioji organizacija, gavusi kandidato ar dalyvio raštu pateiktą prašymą, turi nedelsdama, ne vėliau kaip per 15 dienų nuo prašymo gavimo dienos, nurodyti:

1) kandidatui – jo paraiškos atmetimo priežastis;

2) dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

3) dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų.

82. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal 76 punkto nuostatas.

X. PIRKIMO SUTARTIS

83. Komisija arba Pirkimo organizatorius parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, suderina su Teisės ir personalo, Projektų valdymo ir viešųjų pirkimų ir Finansų skyriais ir organizuoja pirkimo sutarties pasirašymą.

84. Agentūra sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu (išskyrus, kai pirkimas vykdomas žodžiu). Kvietime sudaryti pirkimo sutartį, nepažeidžiant Taisyklių 85 ir 86 punkto reikalavimų, nurodomas laikas, iki kada reikia atvykti sudaryti pirkimo sutarties.

85. Pirkimo sutartis turi būti sudaroma nedelsiant, bet ne anksčiau negu pasibaigė Viešųjų pirkimų įstatyme nustatytas pirkimo sutarties sudarymo atidėjimo terminas, t.y. 15 kalendorinių dienų. Atidėjimo terminas gali būti netaikomas, kai:

85.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

85.2. Agentūra pirkimo sutartį sudaro preliminariosios sutarties pagrindu;

85.3. supaprastintų pirkimų atveju pirkimo sutarties vertė mažesnė kaip 3000 eurų (be PVM) arba kai pirkimo sutartis sudaroma atliekant mažos vertės pirkimą.

86.  Kai Agentūra informacinį pranešimą skelbia CVP IS, pirkimo sutartis gali būti sudaroma ne anksčiau kaip po 5 darbo dienų nuo informacinio pranešimo paskelbimo dienos. Kai Tarnyba Europos Sąjungos oficialiame leidinyje paskelbia pranešimą dėl savanoriško *ex ante* skaidrumo, pirkimo sutartis gali būti sudaroma ne anksčiau kaip po 10 dienų nuo šio pranešimo paskelbimo dienos.

87. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai Agentūra siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

87.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

87.2. tiekėjas neatvyksta sudaryti pirkimo sutarties iki Agentūros nurodyto laiko;

87.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,

87.4. ūkio subjektų grupė, kurios pasiūlymas pripažintas geriausiu, neįgijo Agentūros reikalaujamos teisinės formos.

88. Sudarant pirkimo sutartį negali būti keičiama laimėjusio tiekėjo pasiūlymo kaina ar derybų protokole užfiksuota galutinė derybų kaina ir pirkimo dokumentuose bei pasiūlyme nustatytos sąlygos.

89. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta:

89.1. pirkimo sutarties šalių teisės ir pareigos;

89.2. perkamos prekės, paslaugos ar darbai, jeigu įmanoma, – tikslūs jų kiekiai;

89.3. kainodaros taisyklės,nustatytos pagal Lietuvos Respublikos Vyriausybės arba jos įgaliotos institucijos patvirtintą metodiką;

89.4. atsiskaitymų ir mokėjimo tvarka;

89.5. prievolių įvykdymo terminai;

89.6. prievolių įvykdymo užtikrinimas;

89.7. ginčų sprendimo tvarka;

89.8. pirkimo sutarties nutraukimo tvarka;

89.9. pirkimo sutarties galiojimas;

89.10. jeigu sudaroma preliminarioji sutartis – jai būdingos nuostatos.

89.11. subrangovai, subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka.

90. Agentūra pirkimo dokumentuose gali nustatyti pirkimo sutarties atlikimo sąlygas, susijusias su socialinėmis ir aplinkos apsaugos reikmėmis, jei jos atitinka Europos Bendrijos teisės aktus.

91. Pirkimo sutartis gali būti sudaroma žodžiu, kai prekių, paslaugų ar darbų pirkimo sutarties vertė yra mažesnė kaip 3000 eurų be PVM ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais.

92. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nė viena iš pirkimo sutarties šalių.

93. Agentūra laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi paskelbti Centrinėje viešųjų pirkimų informacinėje sistemoje. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju perkančioji organizacija turi sudaryti galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.

XI. PRELIMINARIOJI SUTARTIS

94. Agentūra, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, Agentūra vadovaujasi Viešųjų pirkimų įstatymu ir šiomis Taisyklėmis.

95. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 3000 eurų be PVM, gali būti sudaroma žodžiu. Tuo atveju, kai pagrindinė sutartis sudaroma žodžiu, Taisyklių 94–98 punktuose nustatytas bendravimas su tiekėjais gali būti vykdomas žodžiu.

96. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties objektas, kaina ir kiekiai ar apimtys, ar kainos, kiekių ar apimčių nustatymo sąlygos, kitos sąlygos. Sudarant pagrindinę sutartį šalys negali keisti esminių preliminariosios sutarties sąlygų. Agentūra gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

97. Agentūra gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.

98. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.

99. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės, bet ne visos pagrindinės pirkimo sutarties sąlygos, Agentūra kreipiasi į tiekėją raštu, prašydama papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

100. Tais atvejais, kai preliminarioji sutartis sudaryta su keliais tiekėjais ir joje buvo nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, tačiau ne visais atvejais, taikomas eiliškumo principas: Agentūra pirmiausia raštu kreipiasi į tiekėją, kurį laiko geriausiu, siūlydama sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, Agentūra raštu kreipiasi į kitą tiekėją, iš likusių tiekėjų laikomą geriausiu, siūlydama sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.

101. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis šių Taisyklių 102 punkte nurodyta tvarka.

102. Atnaujindama tiekėjų varžymąsi, Agentūra:

102.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

102.2. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.

103. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį.

XII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS

104. Agentūroje supaprastinti pirkimai atliekami šiais būdais:

104.1. supaprastinto atviro konkurso;

104.2. supaprastinto riboto konkurso;

104.3. supaprastintų skelbiamų derybų;

104.5. supaprastinto atviro projekto konkurso;

104.6. supaprastinto riboto projekto konkurso;

104.7. apklausos.

105.   Pirkimas supaprastinto atviro, supaprastinto riboto konkurso ar supaprastintų skelbiamų derybų būdu gali būti atliktas visais atvejais, tinkamai apie jį paskelbus.

106. Supaprastinto projekto konkursas gali būti vykdomas siekiant nustatyti geriausią planą ar projektą (paprastai teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingo ar panašaus pobūdžio) pateikusį tiekėją (tiekėjus), kai:

106.1. su supaprastinto projekto konkurso laimėtoju numatyta sudaryti paslaugų pirkimo sutartį, arba

106.2. supaprastinto projekto konkurso laimėtoją, laimėtojus ar dalyvius numatyta apdovanoti prizais ar kitaip atsilyginti už dalyvavimą. Šiuo atveju Agentūra turi teisę derėtis su projekto konkurso laimėtoju arba visais laimėtojais (pirmąsias vietas užėmusiais dalyviais) dėl paslaugų atlikimo.

107. Agentūra gali vykdyti supaprastintą atvirą projekto konkursą bei supaprastintą ribotą projekto konkursą.

108. Apklausos būdu pirkimas gali būti atliekamas, kai pagal Viešųjų pirkimų įstatymą ir šiose Taisyklėse nustatytas sąlygas apie supaprastintą pirkimą neprivaloma skelbti:

108.1. perkamos prekės, paslaugos ar darbai, kai:

108.1.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

108.1.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Agentūra nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Agentūra nustatytus minimalius kvalifikacijos reikalavimus;

108.1.3. dėl įvykių, kurių Agentūra negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Agentūros;

108.1.4. atliekami mažos vertės pirkimai esant bent vienai iš šių sąlygų:

108.1.4.1. būtina skubiai įsigyti prekių, paslaugų ar darbų;

108.1.4.2.  sudaromos prekių, paslaugų pirkimo sutarties vertė neviršija 58 000 eurų be PVM, o darbų pirkimo sutarties vertė neviršija 140 000 eurų be PVM;

108.1.4.3. esant sąlygoms, nustatytoms šių Taisyklių 108.1.1, 108.1.2, 108.1.5, 108.1.6, 108.2, 108.3, 108.4 ir 108.5 punktuose;

108.1.5. yra tik konkretus tiekėjas, kuris gali patiekti reikalingas prekes, pateikti paslaugas ar atlikti darbus ir nėra jokios kitos priimtinos alternatyvos (*pvz., perkamos meninio pobūdžio paslaugos ir pan.)*;

108.1.6. už prekes atsiskaitoma pagal patvirtintus tarifus *(pvz., šaltas vanduo, dujos, elektra ir pan.)*;

108.1.7. esant kitoms, objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių Pirkimo organizatoriaus arba Komisijos pastangų, laiko ir (ar) lėšų sąnaudų;

108.1.8. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos alternatyvos;

108.2. perkamos prekės ir paslaugos:

108.2.1. kai Agentūra pagal ankstesnę pirkimo sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Agentūrai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomisar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

108.2.2. prekės ir paslaugos yra perkamos naudojant reprezentacinėms išlaidoms skirtas lėšas;

108.3. perkamos prekės, kai:

108.3.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

108.3.2. prekių biržoje perkamos kotiruojamos prekės;

108.3.3. perkami muziejų eksponatai, archyviniai ir bibliotekiniai dokumentai,prenumeruojami laikraščiai ir žurnalai;

108.3.4. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;

108.3.5. prekės perkamos iš valstybės rezervo;

108.4. perkamos paslaugos, kai:

108.4.1. perkamos licencijos naudotis bibliotekiniais dokumentais ar duomenų (informacinėmis) bazėmis;

108.4.2. perkamos teisėjų, prokurorų, profesinės karo tarnybos karių, Agentūros valstybės tarnautojų ir (ar) pagal darbo sutartį dirbančių darbuotojų mokymo paslaugos;

108.4.3. perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugos;

108.4.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

108.4.5. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos.

108.5. perkamos paslaugos ir darbai, kai:

108.5.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti pirkimo sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

108.5.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

XIII. SUPAPRASTINTAS ATVIRAS KONKURSAS

109. Vykdant supaprastintą atvirą konkursą, dalyvių skaičius neribojamas. Apie pirkimą skelbiama šiose Taisyklėse nustatyta tvarka.

110. Supaprastintame atvirame konkurse derybos tarp Agentūros ir dalyvių yra draudžiamos.

111. Pasiūlymų pateikimo terminas negali būti trumpesnis negu 7 darbo dienos nuo skelbimo apie pirkimą paskelbimo Centrinėje viešųjų pirkimų informacinėje sistemoje dienos, mažos vertės pirkimų atveju – 3 darbo dienos nuo paskelbimo CVP IS dienos arba nuo kvietimo pateikti pasiūlymus išsiuntimo dienos. Jeigu Agentūra po paskelbimo apie supaprastintą pirkimą sudaro galimybę tiekėjams elektroninėmis priemonėmis be apribojimų ir tiesiogiai susipažinti su visais pirkimo dokumentais, ir jeigu skelbime apie supaprastintą pirkimą nurodo interneto adresą, kuriuo galima susipažinti su šiais dokumentais, taip pat skubos atveju ar vykdant įprastus supaprastintus pirkimus, kai pirkimo objekto charakteristikos rinkoje visuotinai žinomos, pasiūlymų pateikimo terminas gali būti sutrumpintas ne daugiau kaip iki 7 darbo dienų.

XIV. SUPAPRASTINTAS RIBOTAS KONKURSAS

112. Agentūra supaprastintą ribotą konkursą vykdo etapais:

112.1. šiose Taisyklėse nustatyta tvarkaskelbia apie supaprastintą pirkimą ir remdamasi paskelbtais kvalifikacijos kriterijais atrenka tuos kandidatus, kurie bus kviečiami pateikti pasiūlymus;

112.2. vadovaudamasi pirkimo dokumentuose nustatytomis sąlygomis, nagrinėja, vertina ir palygina pakviestų dalyvių pateiktus pasiūlymus.

113. Supaprastintame ribotame konkurse derybos tarp Agentūros ir tiekėjų draudžiamos.

114. Paraiškų dalyvauti pirkime pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo CVP IS dienos.

115. Pasiūlymų pateikimo terminas negali būti trumpesnis kaip 7 darbo dienos nuo kvietimų pateikti pasiūlymus išsiuntimo tiekėjams dienos, mažos vertės pirkimų atveju – 3 darbo dienos nuo kvietimų pateikti pasiūlymus išsiuntimo tiekėjams dienos.

116. Agentūra skelbime apie supaprastintą pirkimą nustato, kiek mažiausiai kandidatų bus pakviesta pateikti pasiūlymus ir kokie yra kandidatų kvalifikacinės atrankos kriterijai ir tvarka. Kviečiamų kandidatų skaičius negali būti mažesnis kaip 5.

117. Agentūra, nustatydama atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:

117.1. turi būti užtikrinta reali konkurencija, kvalifikacinės atrankos kriterijai turi būti aiškūs ir nediskriminuojantys;

117.2. kvalifikacinės atrankos kriterijai turi būti nustatyti Viešųjų pirkimų įstatymo 35–38 straipsnių pagrindu.

118. Kvalifikacinė atranka turi būti atliekama tik iš tų kandidatų, kurie atitinka Agentūros nustatytus minimalius kvalifikacijos reikalavimus.

119. Pateikti pasiūlymus turi būti pakviesta ne mažiau kandidatų, negu Agentūros nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Agentūra pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.

120. Konkurso metu Agentūra negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

XV. SUPAPRASTINTOS SKELBIAMOS DERYBOS

121. Vykdant supaprastintas skelbiamas derybas, apie supaprastintą pirkimą skelbiama šiose Taisyklėse nustatyta tvarka.

122. Supaprastintos skelbiamos derybos gali būti atliekamos:

122.1. skelbime apie supaprastintą pirkimą kviečiant suinteresuotus tiekėjus pateikti pasiūlymus;

122.2. skelbime apie supaprastintą pirkimą kviečiant suinteresuotus tiekėjus teikti paraiškas dalyvauti pirkime ir ribojant kandidatų, teiksiančių pasiūlymus, skaičių.

123. Kai ribojamas kandidatų skaičius, vykdoma kvalifikacinė atranka kaip nustatyta 117 ir 118 punktuose. Mažiausias skelbime apie supaprastintą pirkimą nurodomas kandidatų, kurie bus kviečiami derėtis, skaičius negali būti mažesnis kaip 3. Pateikti pasiūlymus turi būti pakviesta ne mažiau kandidatų, negu Agentūros nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Agentūra pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.Pirkimo metu Agentūra negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

124. Jei kandidatų skaičius neribojamas, tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta 111 punkte. Kai ribojamas kandidatų, kurie bus kviečiami derėtis, skaičius, paraiškų pateikimo terminas negali būti trumpesnis nei 7 darbo dienos nuo skelbimo apie pirkimą paskelbimo CVP IS dienos.

125. Agentūra derybas vykdo tokiais etapais:

125.1. tiekėjai prašomi pateikti pasiūlymus iki skelbime nurodyto termino pabaigos. Kai ribojamas kandidatų skaičius, pirminius pasiūlymus iki pirkimo dokumentuose nustatyto termino kviečiami pateikti kvalifikacinės atrankos metu atrinkti kandidatai;

125.2. Agentūra susipažįsta su pirminiais pasiūlymais ir minimalius kvalifikacijos reikalavimus atitinkančius dalyvius (kai vykdoma kvalifikacinė atranka – visus pirminius pasiūlymus pateikusius dalyvius) kviečia derėtis;

125.3. su kiekvienu tiekėju atskirai deramasi dėl pasiūlymo sąlygų, siekiant geriausio rezultato. Pabaigus derybas, dalyvių gali būti prašoma pateikti galutinius kainos pasiūlymus užklijuotuose vokuose. Šių vokų atplėšimas ir kainos paskelbimas vyksta viešame posėdyje, kuriame turi teisę dalyvauti visi pasiūlymus pateikę tiekėjai ar jų atstovai;

125.4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose, nustatomas geriausias pasiūlymas.

126. Derybų metu turi būti laikomasi šių reikalavimų:

126.1. tretiesiems asmenims Agentūra negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

126.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją Agentūra neturi diskriminuoti vienų tiekėjų kitų naudai;

126.3. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

XVI. APKLAUSA

127. Vykdant supaprastintą pirkimą apklausos būdu, kreipiamasi į vieną ar kelis tiekėjus, prašant pateikti pasiūlymus pagal Agentūros keliamus reikalavimus. Kai apklausa vykdoma po supaprastinto atviro konkurso, supaprastinto riboto konkurso ar supaprastintų skelbiamų derybų, supaprastinto projekto konkurso atmetus visus pasiūlymus, į tiekėjus, atitinkančius minimalius kvalifikacijos reikalavimus, kreipiamasi pateikti patvirtinimą apie sutikimą dalyvauti pirkime.

128. Apklausos metu gali būti deramasi dėl pasiūlymo sąlygų. Agentūra pirkimo dokumentuose nurodo, ar bus deramasi arba kokiais atvejais bus deramasi, ir derėjimosi tvarką.

129. Agentūra pasiūlymams pateikti privalo kreiptis į tris ir daugiau tiekėjus (tuo atveju, kai yra žinomi trys ar daugiau perkamo objekto tiekėjai), kai pirkimo sutarties vertė viršija 3000 eurų be PVM ir:

129.1. apklausa, atliekama po pirkimo, apie kurį buvo skelbta, neįvyko, nes nebuvo gauta paraiškų ar pasiūlymų;

129.2. prekės ir paslaugos perkamos naudojant reprezentacinėms išlaidoms skirtas lėšas, kai vykdomas įprastas pirkimas, t. y. perkamas objektas nepasižymi meninėmis ar išskirtinėmis savybėmis, ir perkančiajai organizacijai naudingiau vykdyti kelių tiekėjų apklausą. Neatsižvelgiant į tai, kad perkamas objektas nepasižymi meninėmis ar išskirtinėmis savybėmis, perkančioji organizacija turi teisę kreiptis į vieną tiekėją, kai pirkimas turi būti įvykdytas skubiai;

130. Kai apklausa atliekama po pirkimo, apie kurį buvo skelbta, tačiau visi gauti pasiūlymai neatitiko pirkimo dokumentų reikalavimų arba buvo pasiūlytos per didelės perkančiajai organizacijai nepriimtinos kainos, pirkimo sąlygų iš esmės nekeičiant pirkimo procedūroje dalyvauti kviečiami visi pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos reikalavimus.

131. Vienas tiekėjas, tiesiogiai kreipiantis į jį prašant pateikti siūlymą ar sudaryti sutartį, gali būti apklausiamas šiais atvejais:

131.1. yra tik konkretus tiekėjas, kuris gali patiekti reikalingas prekes, pateikti paslaugas ar atlikti darbus, ir nėra jokios kitos priimtinos alternatyvos;

131.2. pirkimą būtina atlikti labai greitai (greičiau nei per dvi darbo dienas);

131.3. perkamų prekių, paslaugų ar darbų sutarties vertė neviršija 3000 eurų be PVM;

131.4. Agentūra pagal sudarytą ir įvykdytą sutartį iš kurio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nekeičiant prekių ar paslaugų kainos ir kitų sąlygų. Tokio papildomo pirkimo vertė negali viršyti 30 procentų pradinės sutarties vertės;

131.5. dėl aplinkybių, kurių nebuvo galima numatyti, paaiškėja, kad reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų sutarčių kaina neturi viršyti 30 procentų pradinės pirkimo sutarties kainos;

131.6. kai perkant mokymo paslaugas yra žinomas mokymo paslaugos teikėjas, atitinkantis specialiuosius reikalavimus, keliamus minėtos paslaugos teikėjui (mokslinio laipsnio turėjimas, darbo stažas atitinkamoje srityje, teisės aktų rengimas analizuojamais klausimais);

131.7. perkamos Agentūros organizuojamiems trumpalaikiams (vienos ar kelių dienų) seminarams ar konferencijoms reikalingos paslaugos (apgyvendinimas, maitinimas, salės, įrangos nuoma ir kt.) ir kai didesnio minėtų paslaugų teikėjų skaičiaus apklausa reikalautų neproporcingai didelių pirkimo organizatoriaus ar Komisijos pastangų, laiko ir (ar) lėšų sąnaudų;

131.8. prenumeruojami dienraščiai, laikraščiai, periodiniai leidiniai, perkamos knygos;

131.9. perkamos dovanos, suvenyrai iš reprezentacinių lėšų;

131.10. esant kitoms, objektyviai pateisinamoms aplinkybėms, dėl kurių neįmanoma apklausti daugiau nei vieną tiekėją.

XVII. SUPAPRASTINTAS PROJEKTO KONKURSAS

132. Agentūra supaprastinto projekto konkursą gali vykdyti supaprastinto atviro arba supaprastinto riboto projekto konkurso būdu.

133. Projektų pateikimo terminas supaprastinto atviro projekto konkursui negali būti trumpesnis kaip 10 darbo dienų nuo skelbimo paskelbimo 7 darbo dienos nuo paskelbimo CVP IS dienos.

134. Paraiškų dalyvauti supaprastintame ribotame projekto konkurse pateikimo terminas negali būti trumpesnis kaip 7 darbo dienos nuo skelbimo paskelbimo, projektų pateikimo terminas negali būti trumpesnis kaip 10 darbo dienų, mažos vertės pirkimų atveju – 7 darbo dienos nuo kvietimų pateikti pasiūlymus išsiuntimo tiekėjams dienos.

135. Dalyvių skaičius supaprastintame atvirame projekto konkurse neribojamas.

136. Supaprastinto projekto konkurso dokumentuose nurodomas kandidatų, kurie bus pakviesti pateikti projektus, skaičius negali būti mažesnis kaip 3. Taip pat nurodoma, kad mažiau kandidatų gali būti pakviesta tik tuo atveju, kai pateikiama mažiau paraiškų arba tiekėjai neatitiko kvalifikacijos reikalavimų.

137. Agentūra supaprastintą ribotą projekto konkursą vykdo etapais:

137.1. Viešųjų pirkimų įstatymo ir šių Taisyklių nustatyta tvarka skelbia apie supaprastintą ribotą projekto konkursą ir, vadovaudamasi paskelbtais kvalifikacinės atrankos kriterijais, atrenka tuos kandidatus, kurie bus kviečiami pateikti projektus;

137.2. vadovaudamasi supaprastinto projekto konkurso dokumentuose nustatyta projektų vertinimo tvarka, nagrinėja, vertina ir palygina pakviestų dalyvių pateiktus projektus.

138. Agentūra supaprastinto projekto konkurso dokumentuose (skelbime apie projekto konkursą) nurodo kandidatų, kurie bus atrinkti ir pakviesti pateikti projektus, skaičių ir kokie yra kandidatų išankstinės kvalifikacinės atrankos kriterijai.

139. Agentūra, nustatydama atrenkamų kandidatų skaičių bei išankstinės kvalifikacinės atrankos kriterijus, privalo laikytis Taisyklių 117 punkte nustatytų reikalavimų.

140. Vokai su projektais plėšiami dviejuose Komisijos posėdžiuose. Pirmame plėšiami vokai su projektais, antrame – vokai su devizų šifrais (vykdant projekto konkursą elektroninėmis priemonėmis – tiekėjų tapatybės atskleidžiamos antrame posėdyje). Apie šį posėdį Agentūra visiems tiekėjams raštu praneša ne vėliau kaip prieš 3 dienas. Pranešime turi būti nurodyta vokų su devizų šifrais atplėšimo (susipažinimo su devizų šifrais) vieta, diena, valanda ir minutė. Posėdyje turi teisę dalyvauti visi projektus pateikę tiekėjai ar jų atstovai. Vokus atplėšia vienas iš Komisijos narių. Atplėšus vokus arba susipažinus su devizų šifrais, Komisija posėdyje dalyvaujantiems tiekėjams paskelbia projektų eilę ir projektų devizų šifrus. Vokų su projektų devizų šifrais atplėšimo ar susipažinimo procedūrą Komisija įformina atskiru protokolu.

141. Supaprastinto atviro projekto konkurso atveju po vokų su projektų devizų šifrais atplėšimo (susipažinimo) ir devizų šifrų paskelbimo Komisija privalo patikrinti, ar dalyviai atitinka supaprastinto projekto konkurso dokumentuose nustatytus kvalifikacijos reikalavimus, ir atmesti projektus tų dalyvių, kurių kvalifikacija neatitinka nustatytų reikalavimų. Komisija dalyvių kvalifikaciją tikrina jiems nedalyvaujant. Prireikus kandidatai ir dalyviai gali būti kviečiami atsakyti į pastabas, kurias Komisija yra pateikusi protokole.

142. Komisija vertina, palygina tik tuos projektus, kurie atitinka supaprastinto projekto konkurso dokumentuose išdėstytus reikalavimus. Projektai vertinami nedalyvaujant juos pateikusiems tiekėjams. Vertinami tik anonimiškai pateikti projektai.

143. Komisija privalo atmesti tuos projektus, kurie:

143.1. išsiųsti ar gauti po Agentūros nustatyto galutinio projektų pateikimo termino;

143.2. pateikti pažeidžiant anonimiškumą;

143.3. neatitinka supaprastinto projekto konkurso dokumentuose išdėstytų reikalavimų.

144. Pateikti projektai vertinami pagal supaprastinto projekto konkurso dokumentuose nustatytus vertinimo kriterijus, numatytus Taisyklių 77 ir 78 punktuose. Supaprastinto projekto konkursui pateiktų projektų įvertinimui gali būti rengiamas viešas aptarimas, kuriame juos analizuoja Komisijos pakviesti ekspertai. Šio aptarimo išvados įforminamos protokolu. Komisijos nariai viešame aptarime savo nuomonės nepareiškia. Viešo aptarimo protokolas su ekspertų išvadomis pateikiamas Komisijai iki jos nustatyto termino. Ekspertai savo išvadas pateikia raštu. Ekspertų išvados Komisijai yra rekomendacinio pobūdžio.

145. Įvertinusi projektus, Komisija sudaro projektų eilę Komisijos suteiktų vertinimų mažėjimo tvarka. Esant reikalui, Komisija tame pačiame protokole pateikia projektams savo pastabas, reikalaujančias papildomo paaiškinimo. Agentūra ne vėliau kaip per 3 darbo dienas nuo vokų su projektų devizų šifrais atplėšimo (susipažinimo) procedūros įforminimo (o supaprastinto atviro projekto konkurso atveju – ir dalyvių kvalifikacijos patikrinimo) raštu praneša kiekvienam kandidatui ir dalyviui apie projektų eilę, o kurio projektas neįrašytas į šią eilę – ir projekto atmetimo priežastis.

146. Komisija gali ir neskirti pirmosios vietos, jeigu mano, kad pateikti projektai atitinka formalius reikalavimus, tačiau, atsižvelgiant į projekto konkurso dokumentuose nurodytus tikslus, Agentūrai yra nepriimtini.

147. Agentūra privalo grąžinti projekto konkurso dalyviams nelaimėjusius projektus iki konkurso dokumentuose nurodytos datos.

148. Agentūra turi teisę su geriausią projektą pateikusiu dalyviu, o jeigu geriausius pasiūlymus pateikė keli tiekėjai – su vienu iš jų, sudaryti pirkimo sutartį paslaugoms, dėl kurių vyksta projekto konkursas. Dėl pirkimo sutarties sąlygų Agentūra turi teisę derėtis.

149. Agentūra turi teisę supaprastinto projekto konkurso laimėtoją, laimėtojus ar dalyvius apdovanoti prizais ar kitaip atsilyginti už dalyvavimą supaprastinto projekto konkurse.

XVIII. MAŽOS VERTĖS PIRKIMŲ YPATUMAI

150. Mažos vertės pirkimai Agentūroje yra atliekami visais Taisyklėse numatytais supaprastintų pirkimų būdais, atsižvelgiant į šių būdų pasirinkimo sąlygas.

151***.*** Mažos vertės pirkimai paraiškos – užduotys teikiamos ne vėliau kaip prieš mėnesį iki numatomų prekių pristatymo, darbų ar paslaugų atlikimo dienos.

152. Atliekant mažos vertės pirkimus, atsižvelgiant į pasirinktą pirkimo būdą, turi būti laikomasi šių terminų:

152.1. mažos vertės pirkimų atveju turi būti nustatyta ne trumpesnis kaip 7 darbo dienos nuo pirkimo paskelbimo CVP IS terminas pasiūlymams pateikti. Atliekant mažos vertės pirkimą apklausos būdu (raštu) pasiūlymo pateikimo terminas turi būti ne trumpesnis kaip 4 darbo dienos.

152.2. tiekėjai turi teisę kreiptis dėl pirkimo dokumentų paaiškinimo likus ne mažiau kaip 4 darbo dienoms iki pasiūlymų pateikimo termino pabaigos. Atliekant mažos vertės pirkimą apklausos būdu (raštu) – likus ne mažiau kaip 2 darbo dienoms iki pasiūlymų pateikimo termino.

152.3. Komisija ar pirkimo organizatorius ne vėliau kaip per 3 darbo dienas (vykdant mažos vertės pirkimą apklausos būdu (raštu) – ne vėliau kaip per 2 darbo dienas) nuo prašymo gavimo dienos atsako į kiekvieną tiekėjo rašytinį prašymą paaiškinti pirkimo dokumentus, jeigu jis gautas ne vėliau kaip prieš 4 darbo dienas (vykdant mažos vertės pirkimą apklausos būdu (raštu) – 2 darbo dienas) iki pirkimo pasiūlymų pateikimo termino pabaigos. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Atsakydamas tiekėjui, Komisija ar pirkimo organizatorius kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai.

152.4. Komisija ar pirkimo organizatorius suinteresuotiems kandidatams ir suinteresuotiems dalyviams nedelsdamas, bet ne vėliau kaip per 5 darbo dienas faksu arba elektroniniu paštu, kitomis elektroninėmis priemonėmis praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia 81 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą. Komisija ar pirkimo organizatorius taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šis reikalavimas netaikomas, kai apklausa vykdoma žodžiu.

153. Bendravimas su tiekėjais gali vykti žodžiu arba raštu. Taip pat galima pasinaudoti viešai tiekėjų pateikta informacija (pvz., reklama internete ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai. Žodžiu gali būti bendraujama (kreipiamasi į tiekėjus, pateikiami pasiūlymai), kai pirkimas vykdomas apklausos būdu ir:

153.1. pirkimo sutarties vertė neviršija 3000 eurų be PVM;

153.2. dėl įvykių, kurių Agentūra negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą prekių, paslaugų ar darbų nepavyktų įsigyti laiku.

154. Komisija ar pirkimo organizatorius, atlikdami mažos vertės pirkimą apklausos būdu (raštu), kvietime (3 priedas) pateikia būtiną pasiūlymams parengti informaciją: pasiūlymų rengimo ir įforminimo reikalavimus, pirkimo objekto apibūdinimą, kvalifikacijos reikalavimus ir juos įrodančius dokumentus (jei kvalifikacijos reikalavimai keliami), informaciją apie pasiūlymų vertinimą, apie pagrindines pirkimo sutarties sąlygas: prekių pateikimo, paslaugų ar darbų atlikimo terminus, kainodaros taisykles, atsiskaitymo tvarką, pirkimo sutarties įvykdymo užtikrinimo reikalavimus (jei keliami), jei reikalinga – kitas sąlygas. Tiekėjams turi būti suteiktos galimybės kreiptis pirkimo dokumentų paaiškinimų.

155. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ar vokuose. Komisija ar pirkimo organizatorius gali nereikalauti, kad pasiūlymas būtų pasirašytas, elektroninėmis priemonėmis pateikiamas pasiūlymas – užkoduotas (užšifruotas).

156. Pasiūlymus prašant pateikti vokuose (elektroninėmis priemonėmis – užkoduotus (užšifruotus)), į vokų atplėšimo procedūrą, išskyrus pirkimą, kurio metu deramasi, gali būti kviečiami pasiūlymus pateikę tiekėjai ar jų įgalioti atstovai. Vokų atplėšimo metu skelbiama tiekėjų pasiūlyta kaina, jei vertinama ekonomiškai naudingiausio pasiūlymo vertinimo kriterijumi – vertinamos techninės pasiūlymų charakteristikos. Jei užkoduotus (užšifruotus) pasiūlymus prašoma pateikti tik CVP IS priemonėmis, susipažinimo su pasiūlymais procedūra atliekama mažiausiai dviejų Komisijos narių, įgaliotų atidaryti pasiūlymus, nedalyvaujant tiekėjams (jų atstovams). Informacija apie šią procedūrą ir tiekėjų pasiūlytas kainas, jei reikia – ir technines charakteristikas, tiekėjams siunčiama CVP IS priemonėmis.

157. Sprendimą teikti pasiūlymą Agentūros direktoriui ar jo įgaliotam asmeniui dėl mažos vertės pirkimo nutraukimo priima Komisija arba pirkimo organizatorius.

158. Vykdydama mažos vertės pirkimus Agentūra neprivalo vadovautis Taisyklių 38.1-38.25, 38.27-38.29, 48, 55, 56, 63, 64, 65, 66, 67, 68, 69, 73, 87, 88, 89, 97, 98, 99, 100, 101, 102 ir 126.3 punktų reikalavimais.

XIX. SUPAPRASTINTŲ PIRKIMŲ DOKUMENTAVIMAS.  
ATASKAITŲ PATEIKIMAS

159. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo organizatorius, pildoma tiekėjų apklausos pažyma (2 priedas) (tiekėjų apklausos pažymą Komisija gali naudoti kaip protokolo priedą). Šio punkto nuostatos netaikomos vykdant pirkimą pagal 26punktą.

160. Pirkimui pasibaigus, visus su pirkimu susijusius dokumentus Pirkimo organizatorius ar Komisija nedelsiant perduoda Projektų valdymo ir viešųjų pirkimų skyriui, kuris visų su mokėjimais susijusių pirkimo dokumentų originalus perduoda Finansų skyriui.

161. Projektų valdymo ir viešųjų pirkimų skyriuje saugomi šie pirkimų dokumentų originalai (arba nurodytais atvejais kopijos):

161.1. Pirkimo iniciatoriaus paraiškos – užduotys;

161.2. Komisijos posėdžių protokolai (jei pirkimą atliko Komisija) kartu su priedais (jiems esant);

161.3. tiekėjų apklausos pažymos arba išlaidas pagrindžiančių dokumentų kopijos (jei pirkimą atliko Pirkimo organizatorius);

161.4. tiekėjų pasiūlymai (jeigu tiekėjas pateikia pasiūlymą raštu).

162. Finansų skyriuje saugomi šie mokėjimų dokumentų ir juos pagrindžiančių dokumentų originalai: sąskaitos – faktūros, perdavimo ir priėmimo aktai.

163. Teisės ir personalo skyriuje saugomos pirkimo sutartys, jų pakeitimai, pirkimo sutarties įvykdymo užtikrinimai (jei sutartys sudaromos raštu).

164.  Paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

165. Agentūra už kiekvieną supaprastintą pirkimą, įskaitant ir supaprastintą pirkimą, kurio metu sudaroma preliminarioji sutartis turi viešai skelbti informaciją apie atliekamą viešąjį pirkimą. Agentūra tai atlieka, pildydama pirkimo procedūrų ataskaitas, kurios yra skelbiamos CVP IS, Viešųjų pirkimų tarnybos nustatyta tvarka ir terminais ir baigiama pildyti ne vėliau kaip per 5 darbo dienas pasibaigus pirkimui. Šią informaciją privalu paskelbti ir Agentūros tinklalapyje. Viešųjų pirkimų tarnybai teikiamos pirkimo procedūrų ataskaitos, pirkimų ataskaitos, įvykdytos ar nutrauktos pirkimo sutarties (preliminariosios sutarties) ataskaitos tai pat turi būti skelbiamos (išskyrus konfidencialią informaciją) CVP IS. Nurodyta ataskaita turi būti pateikta ir tuo atveju, kai perkamos šio įstatymo 2 priedėlio B paslaugų sąraše nurodytos paslaugos. Ši ataskaita neteikiama, kai: supaprastintas pirkimas yra atliekamas pagal sudarytą preliminariąją sutartį, atliekamas mažos vertės pirkimas.

166. Agentūra pagal Viešųjų pirkimų tarnybos nustatytas formas ir reikalavimus privalo pateikti visų per finansinius metus atliktų pirkimų ataskaitą už:

166.1. pirkimus, kai pagal preliminariąsias sutartis sudaromos pirkimo sutartys;

166.2. supaprastintus pirkimus, atliktus pagal Viešųjų pirkimų įstatymo 91 straipsnio reikalavimus;

166.3. mažos vertės pirkimus.

167. Agentūra privalo Viešųjų pirkimų tarnybai raštu pateikti kiekvienos įvykdytos ar nutrauktos pirkimo sutarties (preliminariosios sutarties) ataskaitą, išskyrus ataskaitą, sudarytą atliekant mažos vertės pirkimus ar atliekant pirkimus pagal sudarytą preliminariąją sutartį, ne vėliau kaip per 14 dienų, įvykdžius ar nutraukus pirkimo sutartį (preliminariąją sutartį).

168. Pirkimo procedūrų ataskaita, pirkimų ataskaita, įvykdytos ar nutrauktos pirkimo sutarties (preliminariosios sutarties) ataskaita rengiamos ir elektroninėmis priemonėmis pateikiamos pagal Viešųjų pirkimų tarnybos direktoriaus patvirtintas formas ir reikalavimus. Šios ataskaitos, išskyrus konfidencialią informaciją, skelbiamos CVP IS.

169. Už ataskaitų pateikimą atsakingas Projektų valdymo ir viešųjų pirkimų skyrius.

XX. INFORMACIJOS APIE SUPAPRASTINTUS PIRKIMUS TEIKIMAS

170. Komisija ar Pirkimo organizatorius suinteresuotus dalyvius nedelsiant, ne vėliau kaip per 3 darbo dienas nuo sprendimo priėmimo, raštu informuoja apie:

170.1. tiekėjo pasiūlymo atmetimą;

170.2. pasiūlymų eilę;

170.3. supaprastinto pirkimo nutraukimą.

171. Taisyklių 170 punktas netaikomas, kai supaprastintas pirkimas atliekamas apklausos būdu žodžiu.

172. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir pirkimo organizatorius, Agentūros pakviesti ekspertai, Agentūros direktorius, Agentūros direktoriaus pavaduotojas, ir kiti Agentūros direktoriaus įgalioti asmenys. Ši informacija teikiama kitiems asmenims ir institucijoms, turinčioms tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims. Europos Bendrijų Komisijos prašymu šie dokumentai jai teikiami siekiant pateisinti priimtus sprendimus ar suteikti informaciją.

173. Agentūra, Komisija ar ekspertai, pirkimo organizatorius ir kiti asmenys, nepažeisdami Viešųjų pirkimų įstatymo 6 str. 1 d. nurodytų reikalavimų negali tretiesiems asmenims atskleisti Agentūrai pateiktos tiekėjo informacijos, kurios konfidencialumą vadovaujantis Viešųjų pirkimų įstatymo ir kitų viešuosius pirkimus reglamentuojančius teisės aktų nuostatomis (ar kitaip pagrindžiant informacijos konfidencialumą) nurodė tiekėjas. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija. Dalyvių reikalavimu Agentūra, Komisija ar ekspertai, pirkimo organizatorius turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.

XXI. GINČŲ NAGRINĖJIMAS

174. Visi ginčai, kylantys tarp Agentūros ir tiekėjų, nagrinėjami vadovaujantis Viešųjų pirkimų įstatymo V skyriaus nuostatomis.

Aplinkos apsaugos agentūrossupaprastintų viešųjų pirkimų taisyklių

1 priedas

**(Prekių, paslaugų ir darbų užsakymo paraiškos–užduoties pavyzdys)**

**Aplinkos apsaugos agentūra**

**PREKIŲ, PASLAUGŲ IR DARBŲ UŽSAKYMO PARAIŠKA – UŽDUOTIS**

|  |  |  |  |
| --- | --- | --- | --- |
|  | Nr. | PU- |  |
| (data) |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | SKYRIAUS PAVADINIMAS | | | | | | | (*pažymėti*) | | | | |
|  | Perkamos prekės ar |  | paslaugos | |  | darbai | |
|  | BVŽP kodas |  | |  | | | | | |  | | |
|  | Pirkimas vykdomas pagal pirkimų planą (*pažymėti*): | | | | | | Taip | |  | | Ne |  | |

4.

|  |  |  |  |  |  |  |
| --- | --- | --- | --- | --- | --- | --- |
| **Eil.Nr.** | **Prekės paslaugos arba darbų pavadinimas** *(kai pirkimas skaidomas į pirkimo dalis, nurodyti pirkimo dalies pavadinimą)* | **Techninė specifikacija** (*techninė specifikacija gali būti pateikta, kaip atskiras priedas*) | **Minimalūs tiekėjų kvalifikacijos reikalavimai** (*jei taikoma, gali būti pateikta, kaip atskiras priedas)* | **Kiekis (vnt.)** | **Numatoma kaina už vienetą,**  **Eur (su PVM)\*** | **Numatomos sudaryti pirkimo sutarties vertė:**  **iš viso Eur**  **(su PVM)\*** |
| 1 | 2 | 3 | 4 | 5 | 6 | 7 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Iš viso: | | | | | |  |

\* PVM netaikomas

|  |  |  |  |  |  |
| --- | --- | --- | --- | --- | --- |
| 6. | PASIŪLYMŲ VERTINIMO KRITERIJUS *(pažymėti, jei tai ekonominio naudingumo kriterijus, pateikti vertinimo kriterijus ir parametrus, jų lyginamuosius svorius ir vertinimo tvarką)* | | | | |
|  | | Mažiausia kaina | | |
|  | | Ekonominis naudingumas | | |
|  | | | | |
| 7. | PIRKIMAS VYKDOMAS PER CPO | | | | |
|  | Prekių, paslaugų ar darbų nėra CPO kataloge | | | |
|  | Perkama per CPO | | | |
|  | Prekės, paslaugos ar darbai yra CPO kataloge, tačiau neperkama dėl šių priežasčių *(nurodyti priežastis)* | | | |
|  | | | | |
| 8. | SIŪLOMŲ TIEKĖJŲ SĄRAŠAS (*nurodant jų kontaktinę informaciją) (pildoma tik neskelbiamų pirkimų atvejais)* | | | | |
|  | | |  | |
|  | | |  | |
|  | | |  | |
|  | | |  | |
|  | Jei perkama apklausiant tik vieną tiekėją, privaloma nurodyti to priežastis: | | | | |
|  |  | | | | |
| 9. | NUMATYTA GALIMYBĖ PEREITI Į DERYBAS *(pažymėti)* | | | | |
|  | Ne | | | |
|  | Taip *(nurodomos derėjimosi sąlygos)* | | | |
|  |  | | | | |
| 10. | KAINODAROS TAISYKLĖS *(Vadovaujantis Viešųjų pirkimų tarnybos viešojo pirkimo – pardavimo sutarčių kainodaros taisyklių nustatymo metodika, patvirtinta 2003-02-25* *Viešųjų pirkimų tarnybos direktoriaus įsakymu Nr. 1S-21; pažymėti vieną arba jei taikomi keli kainos apskaičiavimo būdai, pažymėti kelis*) | | | | |
|  | fiksuotos kainos nustatymas | | | |
|  | fiksuoto įkainio nustatymas *(nurodyti maksimalią sutarties kainą per visą jos galiojimo laikotarpį)* | | |  |
|  | įkainio bazės nustatymas | | | |
|  | dalinis sutarties vykdymo išlaidų padengimas | | | |
|  | taikomi keli kainos apskaičiavimo būdai | | | |
|  | | | | |
| 11. | PIRKIME TAIKOMI APLINKOSAUGOS KRITERIJAI *(jei taikoma)* | | | | |
|  | | Ne | | |
|  | | Taip *(nurodomi siūlomi aplinkosauginiai kriterijai)* | | |
|  | | | | |
| 12. | KITA REIKALINGA INFORMACIJA *(jei reikalinga pridėti planus, brėžinius ir projektus, nurodyti, pageidaujama apmokėjimo tvarka, nurodyti kokiu Aplinkos apsaugos agentūros supaprastintų viešųjų pirkimų taisyklių punktu remiantis planuojama vykdyti pirkimą ar kitą reikalingą informaciją)* | | | | |
|  | | | | |
| 13. | FINANSAVIMO ŠALTINIS *(pažymėti):*   |  |  |  |  | | --- | --- | --- | --- | |  | Biudžeto lėšos (Nr. biudžeto programoje) |  | | |  | Aplinkos apsaugos rėmimo programa |  | |  | Projektas (projekto pavadinimas, kodas) |  | | | |  | Kita |  | | | | | |
| 14. | PREKIŲ, PASLAUGŲ IR DARBŲ UŽSAKYMO REIKALINGUMO PAGRINDIMAS *(prie paraiškos gali būti pridedami įvairūs priedai, pagrindžiantys prekių, paslaugų arba darbų užsakymo reikalingumą)* | | | | |
|  | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 15. | Paraiškos – užduoties rengėjas |  |  |  |  |  |  |
|  |  |  | (vardas, pavardė) |  | (parašas) |  | (data) |
|  |  |  |  |  |  |  |  |
| 16. | Pirkimo iniciatorius |  |  |  |  |  |  |
|  | **Suderinta:** |  | (vardas, pavardė) |  | (parašas) |  | (data) |
| 17. | Aplinkos apsaugos agentūros departamento direktorius *(jei skyrius yra departamento sudėtyje)* |  |  |  |  |  |  |
|  |  |  | (vardas, pavardė) |  | (parašas) |  | (data) |
| 18. | Projektų valdymo ir viešųjų pirkimų skyriaus darbuotojas |  |  |  |  |  |  |
|  |  |  | (vardas, pavardė) |  | (parašas) |  | (data) |
| 19. | Projektų valdymo ir viešųjų pirkimų skyriaus vedėjas ar jo įgaliotas asmuo |  |  |  |  |  |  |
|  |  |  | (vardas, pavardė) |  | (parašas) |  | (data) |
| 20. | Finansų skyriaus vedėjas |  |  |  |  |  |  |
|  |  |  | (vardas, pavardė) |  | (parašas) |  | (data) |
| 21. | Informacinių sistemų vystymo skyriaus vedėjas *(jei perkama ITS įranga ar paslaugos)* |  |  |  |  |  |  |
|  |  |  | (vardas, pavardė) |  | (parašas) |  | (data) |
|  | **Leidžiu pradėti pirkimą** |  |  |  |  |  |  |
| 22. | Direktorius *(arba jo įgaliotas asmuo)* |  |  |  |  |  |  |
|  |  |  | (vardas, pavardė) |  | (parašas) |  | (data) |

Aplinkos apsaugos agentūrossupaprastintų viešųjų pirkimų taisyklių

2 priedas

**(Tiekėjų apklausos pažymos pavyzdys)**

**Aplinkos apsaugos agentūra**

**TIEKĖJŲ APKLAUSOS PAŽYMA**

|  |  |  |  |
| --- | --- | --- | --- |
|  | Nr. | PŽ- |  |
| (data) |  |  |  |

**1. Paraiškos – užduoties** **Nr.\_\_\_\_\_\_**

**2. Pirkimą vykdo:**

| Pirkimų organizatorius |  |
| --- | --- |

(vardas, pavardė)

| **3. Tiekėjų apklausos būdas:** | Žodžiu |  | Raštu |  |
| --- | --- | --- | --- | --- |

**4. Apklausti tiekėjai:**

|  |  |  |  |  |  |  |  |
| --- | --- | --- | --- | --- | --- | --- | --- |
| Apklausti tiekėjai | Tiekėjo pavadinimas |  | |  | |  | |
|
| Adresas |  | |  | |  | |
| Telefonas |  | |  | |  | |
| Pasiūlymą pateikusio asmens pareigos, vardas, pavardė |  | |  | |  | |
| Pasiūlymo pateikimo data | |  | |  | |  | |
| Prekės paslaugos arba darbų pavadinimas  *(kai pirkimas skaidomas į pirkimo dalis, nurodyti pirkimo dalies pavadinimą)* | Kiekis (vnt.) | Pasiūlyta kaina Eur  (su PVM)\* | | Pasiūlyta kaina Eur  (su PVM)\* | | Pasiūlyta kaina Eur  (su PVM)\* | |
| Vienetas/  kiekis | Suma | Vienetas/  kiekis | Suma | Vienetas/  kiekis | Suma |
|  |  |  |  |  |  |  |  |
|  |  |  |  |  |  |  |  |
| **Bendra pirkimo objekto kaina** | |  |  |  |  |  |  |

\*Tais atvejais, kai pagal galiojančius teisės aktus tiekėjui nereikia mokėti PVM, lentelės skiltyje „Pasiūlyta kaina Eur“ nurodyti suma be PVM ir priežastis, dėl kurių PVM nemokamas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

| **5. Tinkamiausiu pripažintas tiekėjas:** (tiekėjo pavadinimas) |  |
| --- | --- |

| **6. Subrangovo (-ų), subtiekėjo (-ų) ar subteikėjo (‑ų)** pavadinimas (-ai)**:** |  |
| --- | --- |
| Įsipareigojimų dalis (procentais), kuriai ketinama pasitelkti subrangovą (-us), subtiekėją (-us) ar subteikėją (-us) |  |

| **7. Jei perkama apklausiant tik vieną tiekėją, privaloma nurodyti, to priežastis:** |  |
| --- | --- |

**8. Pažymą parengė (pirkimų organizatorius)**

|  |  |  |  |  |  |  |
| --- | --- | --- | --- | --- | --- | --- |
| (pareigos) |  | (vardas, pavardė) |  | (parašas) |  | (data) |

**9. Suderinta:**

| 9.1. Projektų valdymo ir viešųjų pirkimų skyriaus darbuotojas |  |  |  |  |  |  |
| --- | --- | --- | --- | --- | --- | --- |
|  |  | (vardas, pavardė) |  | (parašas) |  | (data) |

|  |  |  |  |  |  |  |
| --- | --- | --- | --- | --- | --- | --- |
| 9.2. Finansų skyriaus vedėjas |  |  |  |  |  |  |
|  |  | (vardas, pavardė) |  | (parašas) |  | (data) |

**10. Sprendimą tvirtinu:**

| Direktorius (arba jo įgaliotas asmuo) |  |  |  |  |  |  |
| --- | --- | --- | --- | --- | --- | --- |
|  |  | (vardas, pavardė) |  | (parašas) |  | (data) |

Aplinkos apsaugos agentūrossupaprastintų viešųjų pirkimų taisyklių

3 priedas

**(Kvietimo pateikti prekių, paslaugų ar darbų pasiūlymą pavyzdys)**

**APLINKOS APSAUGOS AGENTŪRA**

Tiekėjo vardas ir pavardė arba juridinio asmens pavadinimas

Adresas, telefono ir fakso numeriai,

**KVIETIMAS PATEIKTI PREKIŲ, PASLAUGŲ AR DARBŲ PASIŪLYMĄ**

2XXX-XX-XX

Vilnius

Aplinkos apsaugos agentūra, vadovaujantis Aplinkos apsaugos agentūros direktoriaus įsakymu patvirtintomis Aplinkos apsaugos agentūros supaprastintų viešųjų pirkimų taisyklių (toliau – Taisyklės) nuostatomis, kviečia Jus dalyvauti apklausoje dėl XXXXXXX *(nurodyti pirkimo objektą: prekės, paslaugų ar darbų pavadinimą)* ir pateikti pasiūlymą raštu.

1. **PIRKIMO OBJEKTAS**

Pirkimo objekto pavadinimas. *Prekių, paslaugų ar darbų* savybės nurodytos techninėje specifikacijoje. *(Jeigu techninė specifikacija nerengiama, visa informacija apie pirkimo objektą pateikiama šiame skyriuje.* *Jeigu perkamos prekės, techninėje specifikacijoje turi būti nurodyta, kad siūlomos prekės turi būti naujos ir nenaudotos, turi atitikti teisės aktų reikalavimus. Būtina nurodyti garantijas ir techninės priežiūros sąlygas, jeigu perkamos prekės ar paslaugos, kurias būtina suderinti su jau turimomis prekėmis ar paslaugomis, nurodyti, jog siūlomos prekės ar paslaugos turi būti suderinamos su jau turimomis.)*

*Prekių tiekimo, paslaugų teikimo ar darbų atlikimo (pasirinkti)* terminas *–* XXXXX *(įrašyti terminą)* su galimybe pratęsti, bet ne ilgiau kaip 3 metas (nuo pirkimo sutarties sudarymo momento).

1. **MINIMALŪS KVALIFIKACINIAI REIKALAVIMAI** *(jei taikomi)*

Tiekėjas (fizinis asmuo) ar tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ar buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), ir dėl tiekėjo (juridinio. asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už veikas, nurodytas Viešųjų pirkimų įstatymo 33 str.1 d. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. Tiekėjas turi pateikti išrašą iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą (originalas arba tinkamai patvirtinta kopija), išduotas ne anksčiau kaip 60 dienųiki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas.

*(Privalomas kvalifikacinis reikalavimas, jeigu atliekamas tiekėjų kvalifikacijos patikrinimas)*

**III. KAINODAROS TAISYKLĖS. ATSISKAITYMŲ IR MOKĖJIMO TVARKA**

**IV. APLINKOSAUGINIAI REIKALAVIMAI** (*jei taikomi*)

**V. PASIŪLYMŲ RENGIMAS**

Pasiūlymas turi būti pateiktas pagal pridedamą pasiūlymo formą (Kvietimo priedas) užklijuotame voke, elektroniniu paštu, faksu ar CVPIS priemonėmis (*nurodyti pateikimo būdą ir atitinkamai adresą/el. pašto adresą/fakso nr.).*

1. PIRKIMO DOKUMENTŲ PAAIŠKINIMAS

Tiekėjai turi teisę kreiptis dėl pirkimo dokumentų paaiškinimo likus XXXXX *(įrašyti)* darbo dienoms iki pasiūlymų pateikimo termino pabaigos *(atliekant mažos vertės pirkimą apklausos būdu (raštu) – likus ne mažiau kaip 2 darbo dienoms iki pasiūlymų pateikimo termino, kitais atvejais – likus ne mažiau kaip 4 darbo dienoms iki pasiūlymų pateikimo termino pabaigos).*

Agentūra ne vėliau kaip per XXXXX (įrašyti) darbo dienas *(vykdant mažos vertės pirkimą apklausos būdu (raštu) – ne vėliau kaip per 2 darbo dienas, kitais atvejais – ne vėliau kaip per 3 darbo dienas)* nuo prašymo gavimo dienos atsako į kiekvieną tiekėjo rašytinį prašymą paaiškinti pirkimo dokumentus, jeigu jis gautas ne vėliau kaip prieš 4 darbo dienas (vykdant mažos vertės pirkimą apklausos būdu (raštu) – 2 darbo dienas) iki pirkimo pasiūlymų pateikimo termino pabaigos. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Atsakydama tiekėjui, Agentūra kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Jei pirkimo dokumentai buvo skelbti internete, ten pat paskelbiami pirkimo dokumentų paaiškinimai.

Nesibaigus pasiūlymų pateikimo terminui, Agentūra savo iniciatyva gali paaiškinti (patikslinti) pirkimo dokumentus. Paaiškinimai turi būti išsiųsti (paskelbti) likus pakankamai laiko iki pasiūlymų pateikimo termino pabaigos.

Jeigu Agentūra rengia susitikimą su tiekėju, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas laikomas pirkimo dokumentų paaiškinimu, kuris turi būti pateiktas tiekėjams aukščiau pateikta nustatyta tvarka.

Jeigu pirkimo dokumentus paaiškinusi (patikslinusi) Agentūra jų negali pateikti aukščiau nurodytais terminais, ji privalo nukelti pasiūlymų pateikimo terminą. Šis terminas nukeliamas protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ir tinkamai parengti pasiūlymus.

Pranešimai apie kiekvieną pirkimo pasiūlymų pateikimo termino nukėlimą išsiunčiami visiems tiekėjams, kuriems buvo pateikti pirkimo dokumentai.

**VII. VOKŲ SU PASIŪLYMAIS ATPLĖŠIMO PROCEDŪROS (*jeigu taikoma*)**

Vokai su pasiūlymais atplėšiami (*nurodyti vietą, datą, valandą ir minutę)*. Tiekėjai gali dalyvauti vokų plėšimo procedūroje.

**VIII. PASIŪLYMŲ VERTINIMAS**

**Pasiūlymų vertinimo kriterijus:** *nurodyti pasiūlymų vertinimo kriterijų mažiausia kaina ar ekonominis naudingumas*

**IX. KITA INFORMACIJA**

#### *(taikoma vykdant mažos vertės viešąjį pirkimą)*

#### Paslaugos teikėjai apie Agentūros viešųjų pirkimų procedūrų rezultatus bus informuoti raštu. Su dalyviu, kurio pasiūlymas bus pripažintas laimėjusiu, pirkimo sutartis bus sudaryta nedelsiant.

#### *(taikoma vykdant supaprastintą viešąjį, išskyrus mažos vertės, pirkimą)*

Paslaugos teikėjai apie Agentūros viešųjų pirkimų procedūrų rezultatus bus informuoti raštu. Su dalyviu, kurio pasiūlymas bus pripažintas laimėjusiu, pirkimo sutartis bus sudaryta pasibaigus sutarties atidėjimo terminui, t.y. 15 dienų laikotarpiui, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos.

Atidėjimo terminas netaikomas, kai:

- vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

- Agentūra pirkimo sutartį sudaro preliminariosios sutarties pagrindu;

- supaprastintų pirkimų atveju pirkimo sutarties vertė mažesnė kaip 3000 eurų (be pridėtinės vertės mokesčio).

Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai.

Visi sutarties pakeitimai ir papildymai galioja tik tada, kai jie yra surašyti raštu ir patvirtinti šalių ar jų įgaliotų atstovų parašais.

Lauksime Jūsų pasiūlymų raštu iki 20 m. d. val. *(įrašyti)*

Kontaktinis asmuo: *(nurodyti pareigas, vardą, pavardę)*, tel. XXXXXX, el. paštas [XXXX@aaa.am.lt](mailto:XXXX@aaa.am.lt), faksas XXXXXX.

Pirkimų organizatorius ar įgaliotas komisijos narys parašas vardas, pavardė

Kvietimo pateikti prekių, paslaugų ar darbų pasiūlymą

1 priedas

**(Tiekėjo pasiūlymo dėl prekių, paslaugų ar darbų pavyzdys)**

**PASIŪLYMAS**

**DĖL PIRKIMO**

**(**viešojo pirkimo pavadinimas**)**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

*/Pastaba. Pildoma, jei tiekėjas ketina pasitelkti subrangovą (-us), subtiekėją (-us)~~,~~ ar subteikėją (-us)/*

|  |  |
| --- | --- |
| Subrangovo (-ų), subtiekėjo (-ų) ar subteikėjo (‑ų) pavadinimas (-ai) |  |
| Subrangovo (-ų), subtiekėjo (-ų) ar subteikėjo (‑ų) adresas (-ai) |  |
| Įsipareigojimų dalis (procentais), kuriai ketinama pasitelkti subrangovą (-us), subtiekėją (-us) ar subteikėją (-us) |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis kvietime ir kituose pirkimo dokumentuose (jų paaiškinimuose, papildymuose).

Mes siūlome šias prekes/paslaugas/darbus:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | *Prekių / paslaugų / darbų* pavadinimas | Kiekis | Mato  vnt. | Vieneto kaina,  Eur (be PVM) | Vieneto kaina,  Eur (su PVM) | Viso kaina Eur (be PVM) | Viso kaina Eur (su PVM) |
| *1* | *2* | *3* | *4* | *5* | *6* | *7* | *8* |
| 1. |  |  |  |  |  |  |  |
|  | IŠ VISO | | | | |  |  |

|  |  |
| --- | --- |
| Bendra pasiūlymo kaina su PVM – | Eur (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_suma žodžiais) |

**Tais atvejais, kai pagal galiojančius teisės aktus tiekėjui nereikia mokėti PVM, jis lentelės 6 ir 8 skilčių nepildo, ir nurodo priežastis, dėl kurių PVM nemoka.**

Siūlomos prekės/paslaugos/darbai visiškai atitinka pirkimo dokumentuose nurodytus reikalavimus.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.  Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |

|  |  |  |  |  |  |  |
| --- | --- | --- | --- | --- | --- | --- |
| Ši pasiūlyme nurodyta informacija yra konfidenciali */perkančioji organizacija šios informacijos negali atskleisti tretiesiems asmenims/*:   |  |  | | --- | --- | | Eil.Nr. | Pateikto dokumento pavadinimas (rekomenduojama pavadinime vartoti žodį „Konfidencialu“) | |  |  | |  |  | |

***Pastaba****. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.*

|  |  |
| --- | --- |
| Pasiūlymo galiojimo užtikrinimui pateikiame | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . | |
| (nurodyti užtikrinimo būdą, dydį, dokumentus ir garantą ar laiduotoją) | |

Sutarties įvykdymo užtikrinimui pateiksime\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodyti užtikrinimo būdą, dydį, dokumentus ir garantą ar laiduotoją)

Pasiūlymas galioja iki 20 \_\_\_\_\_\_\_\_\_\_\_\_\_\_ d.

|  |  |  |  |  |
| --- | --- | --- | --- | --- |
|  |  |  |  |  |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

Aplinkos apsaugos agentūros

supaprastintų viešųjų pirkimų taisyklių

4 priedas

**(Aplinkos apsaugos agentūros viešųjų pirkimų plano forma)**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | **APLINKOS APSAUGOS AGENTŪROS xxxx M. VIEŠŲJŲ PIRKIMŲ PLANAS** | | | | | | | | |  |  |
|  |  |  | **(A.JUOZAPAVIČIAUS G. 9, LT-09311, VILNIUS, TEL. 870662008, FAKS. 870662000)** | | | | | | | | |  |  |
|  |  |  |  |  |  |  |  |  |  |  |  |  |  |
| **Nr.** | **Pavadinimas** | **Ketvirtis** | **Apimtis  su PVM** | **Apimtis be PVM** | **Vnt** | **BVPŽ (pagrindinis).** | **BVPŽ (papildomas)** | **Pirkimo būdas** | **Pirkimo rūšis** | **Pirkimas bus atliekamas naudojantis CPO katalogu** | **Paslaugų rūšis** | **Pirkimo iniciatorius (skyrius)** | **Pastabos** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** | **13** | **14** |
| **PREKĖS** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| **A PASLAUGOS** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| **B PASLAUGOS** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| **DARBAI** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |